
D.r.p.d. Efrain de Kort, Presidente 
Comisario, ir. Richard Eman y drs. 
Ru Croes, t’esnan cu ta forma Hunta 
Comisario di N. V. Elmar. Nan e.o. no 
tin confianza mas den ing. Freddy 
Rafini, Director di N. V. Elmar. 



Cuminsa bisa ayo na Director di N.V. EIMAR ing. Freddy Rafini 

drs. Ru Croes a bin pa keda 

Tin tur indicacion cu awore lo asumi efuncion di Directordi N.V.ELMAR 



Gobiernoa reduci nivel di 
inversionte na 15 miyon 



Gobiernota haciendo politica 
baratacusaluddi hende 



Ayera tardi,manera ladron den anochi,6Trahador 
di CableTVa haya paketedi retirosorprendemente 


Janira a gradua na UA 



\ 1 


i ■ 

H|V . . 


DIA 19 di september 2008 sra. Janira Angelique Dirks.a gradua na Facultad 
Huridico di Universidad di Aruba, El a termina su studio defendiendo su tesis 
titula: Abortus Provocatus op Aruba, wenselijk?Miembronan di e comision di 
examen tabata: mr.C.L.Milliard, mr.H.P.M. Vink y mr.A.J. Rasmijn-Marval. 
Universidad di Aruba ta felicita sra Dirks cu su logro. 


Abogado General a keda introduci 
serca Ministro di Husticia 



DIALUNA 22 de september ultimo Ministro di Husticia, H.R. (Rudy) Croes a 
ricibi bishita di cortesia di mr. Jan C. Gras, kende a ser nombra como Abogado- 
General na Aruba pa un periodo di seis (6) luna entrante 15 di september 
2008.Despues di a sirbi como oficial di Marina Real Hulandes pa un periodo 
di mas o menos 10 aña Abogado General mr. Jan E. Gras a bay sigi su estu- 
dio di ley na Universidad Erasmus na Rotterdam. Siguiendo su carera como 
hurista e tabata “Officier van Justitie” na Rotterdam, Breda, Corsow y Sint 
Maarten, pa despues bay bek pa Hulanda na Almelo. Na aña 2004 el a fungi 
como “plaatsvervangend advocaat-generaal” na Den Haag y despues a ser 
nombra como “Advocaat-GeneraaT’na ‘s Hertogenbosch. Durante su bishita 
serca Ministro di Husticia, Rudy Croes, el a ser compaña p’e Procurador- 
General interino mr. Robert F. Pietersz. 

5 Aña ta suficiente; no ta bon pa un persona keda mucho tempo den un funcion 

Duna oportunidad pa visionnan nobo, 
cu posibilidad pa solucion di AZV 

Segun drs. Ru Croes 



DRS. Ru Croes a confirma cu 
diabierne ultimo, el a anuncia 
su retiro na su empleadonan di 
AZV, como Director di e Organo 
Ehecitivo di AZV. E decision aki 
a bay den bon ambiente, esta 
den un acuerdo mutuo, unda 
drs. Ru Croes a bin ta papiando 
cu e Hunta Comisario caba riba 


su retiro pa algun dia caba. 

Su ultimo dia di trabao ta dia 
31 di october awor, manera nos 
di AWEMainta a informa for 
di ayera caba.E no kier admiti 
cu tanto palabra, cu ta debi na 
diferencianan di opinion cu e 
lo por tin cu Hunta Comisario, 
el a tuma su decision. Hecho 
ta cu semper tin discusion den 
top di e companianan, pero esey 
semper ta masha sano. 

Segun drs. Ru Croes, e tin 5 
aña ta trahando como Director 
di Organo Ehecutivo di AZV, y 
maske cu e por keda 5 aña mas, 
hasta pa 20 aña largo, pero e ta 
kere cu un profesional lo mester 
evalua regularmente su trabao 
y tambe su futuro pa yega na un 
conclusion. Despues di a haci 
su evaluacion drs. Ru Croes a 
dicidi di retira como Director 
diAZV. 


AZV sigur ta un reto hopi grandi, 
no solamente profesional, pero 
tambe personal, unda e mester 
a carga responsabilidad pa tur e 
cuido medico na Aruba. 

Awe drs. Ru Croes ta bisa, cu 
siendo Director di AZV, e no ta 
kere cu ta bon pa un persona 
keda demasiado tempo den 
dicho funcion. 

Lo ta bon pa otronan, cu tin otro 
vision p’e problemático di AZV, 
pa nan haya oportunidad pa bin 
cu solucionnan pa futuro, segun 
drs. Ru Croes, cu sigur ta na 
bienestar di e organo aki mes. 
Ta bon pa cada ken pensa, cu 
ningun hende ta indispensa- 
bel. E éxito di e compania, 
naturalmente ta debi n’esun na 
cabez, pero sin e empleadonan, 
kendenan mester haci nan 
trabao diariamente, ta haci un 
Director exitoso, di acuerdo cu 


drs. Ru Croes. Unda e lo bay, 
ki reto nobo e tin pa asumi, 
esey si drs. Ru Croes no a bisa. 
Manera tur hende sa, el a sali 
for di sector priva y e kier bay 
bek den sector comercial.Kende 
lo bira e proximo susesor, drs. 
Ru Croes no por bisa, ya cu 
Hunta Comisario no a discuti 
esey cune. E no tin informacion 
riba esaki. Si e mester admiti cu 
Hunta Comisario ta buscando 
awor un partner strategico pa 
AZV, y ta hayando esaki den e 
compania Hulandes, Ages.Nos 
di AWEMainta tin informacion 
cu AZV lo bay haya un Hulandes 
pa dirigi AZV, siendo cu nan tin 
ainda den servicio e ex Director, 
drs. Anko Ringeling, pero kende 
sigur no ta goza di confianza di 
e partido na mando. 

Den proximo simannan lo por 
tende mas di e partnership nobo 


aki, unda esey lo keda anuncia, 
unda awor Ages y AZV ta pa- 
piando pa wak con por haya un 
structura, pa por sigui garantisa 
e fondo y pa sigui traha riba e 
reto grandi cu ta na Aruba. 
Segun drs. Ru Croes, no mester 
lubida, cu nos ta un pais chiq- 
uito, y ta bon pa tur hende sa, 
cu nos no ta so den e problema 
di seguro medico. E ta un prob- 
lema universal y si tuma na 
cuenta cu Ages ta un compania 
grandi cu tin sigur un par di 
miyon di asegurado, kier men 
cu nan por trece estimulonan 
nobo na beneficio di Aruba su 
aseguradonan.Den proximo 
dianan, no mas drs. Ru Croes 
lo pasa over e dossiernan y e 
persona cu lo bay dirigi AZV, ta 
un decision di Hunta Directiva. 
Y asina lo cuminsa otro periodo 
naAZV. 


Presidente di Hunta Comisario, Efrain de Kort 

Cambio di Statuut no ta pa haya placa cu ta coresponde 
Gobierno, pero p’e Director funciona manera mester ta 



PRESIDENTE di Hunta Comis- 
ario, Efrain de Kort ta haya cu e 
Director di N.V. Elmar, Freddy 
Rafini no ta funciona man- 
era mester ta. E cambionan di 
Statuut, no ta necesario pa Go- 
bierno haya loke e tin derecho 
riba dje, esta su dividendo. 

E cambio di Statuut ta nec- 
esario, ta pasobra gerencia di 
N.V. Elmar no ta permiti Hunta 
Comisario funciona. 

Freddy Rafini ta nenga di duna 
tur informacion cu un Hunta 
Comisario kier sa. 


Pa duna un ehempel con aro- 
gante Freddy Rafini ta, Efrain 
de Kort ta bisa cu dia cu sr. Jack- 
son tabata Presidente Comisario 
prome cu su persona, Jackson a 
yama Freddy Rafini na telefon, 
e Director di N.V. Elmar a bisa 
Jackson cu e no ta reconoce 
como Presidente Comisario, 
pasobra e no tin educacion. 
Imagina con un Director di un 
compania ta bisa su Presidente 
Comisario asina.Despues di 
esey, mesun Jackson a pidi 
Freddy Rafini pa usa e sala di 
reunion di Elmar pa un reunion 
di Hunta Comisario, y mesun 
Freddy Rafini a nengu’e. 

Segun Efrain de Kort, dia cu 
el a bira Presidente Comisario 
di N.V. Elmar, cu ta mas cu un 
aña pasa, te cu awe, ningun 
dia Freddy Rafini por a coy e 
telefon y yam’e pa informe di 
un que otro di e compania. No 


tin ningun comunicación. 
Efrain de Kort a splica cu a 
pidi Hunta Comisario pa haya 
e CAO di N.V. Elmar, Freddy 
Rafini ta nenga di entrega esaki. 
Pero despues di un aña Hunta 
Comisario a bin hay’e. Ir. Rich- 
ard Eman ta pidi ing. Freddy 
Rafini un organisatie chart 
di N.V. Elmar, pero ta wordo 
nenga. Porfin siman pasa nan 
a logra di hay’e, pero sin nin- 
gun nomber.Kier men, cu ing. 
Freddy Rafini no ta funciona, 
e no ta duna ningun clase di 
cooperacion. 

Dos siman pasa, Hunta Comisa- 
rio tabatin un reunion, den cual 
mester a trata e “aanvullende 
begroting” di N.V. Elmar. N’e 
ocasión ey, Hunta Comisario a 
cuminsa na haci algun pregunta 
di e postnan, pa cual nan ta 
pidi mas placa. Freddy Rafini 
ta nenga di contesta e pregun- 


tanan. 

Dado momento, segun Efrain 
de Kort, a mustra Freddy Rafini 
cu e mester contesta e pregun- 
tanan haci, pa por aproba e pre- 
supuesto. Reaccion di Freddy 
Rafini tabata: “Mi no mester di 
boso aprobacion”. 

Pesey ora el a contesta Efrain 
de Kort asina, e Presidente 
Comisario a informa demas 
comisarionan, pa bin cu un 
mocion di orden, y a sugeri pa 
vota contra di e presupuesto 
aki. Y esey tabata e caso, y como 
tal Hunta Comisario a rechaza e 
“aanvullende begroting”. 
Esakinan ta puntonan, sola- 
mente pa demostra cu Freddy 
Rafini no ta funciona, segun 
Efrain de Kort. Statutonan ta 
bisa p.e. cu ora cu e Director 
ta ausente, cu e Presidente 
Comisario ta nombra un re- 


emplazante te dia e bin bek. 
Pero Rafini ta nenga te hasta di 
informa e Presidente Comisario 
cu e lo ta ausente. Despues di a 
keda insisti, Rafini ta bin bisa 
e dianan cu e ta ausente, pero 
sin menciona pakico, y unda e 
ta localisable. 

Cu ta di Statutonan cu a wordo 
tuma over for di Ogem, tempo 
cu Gobierno a cumpra e com- 
pania, pero no ta funciona 
tampoco. 

Segun Efrain de Kort, e por fun- 
ciona solamente si N.V. Elmar 
tin un Director cu boluntaria- 
mente ta duna tur cooperacion. 
E Director tin su tarea pa dirigi 
e compania internamente, pero 
Hunta Comisario tin e tarea pa 
controla e compania. Locual e 
Hunta Comisario no por haci, 
pasobra nan no ta hayando 
ningun clase di informacion y 
menos ainda cooperacion. 

Maske cu no tin nada oficialmente anuncia 

Tin tur indicacion cu drs. Ru Croes su retiro 
ta pa tuma over mando na N.V. Elmar 


Ayera tardi, manera ladron den anochi 

6 Trahador di Cable TV a haya 
pakete di retiro sorprendemente 




SI analisa declaracion di Prome 
Minister Nel Oduber ayera, ig- 
ualmente di Presidente di Hunta 
Comisario di N.V. Elmar, Efrain 
de Kort, lo bay na cuminsa cu e 
proceso pa retira e actual Direc- 
tor di N.V. Elmar, ing. Freddy 
Rafini. Lo negocia cune, trata di 
yega na un acuerdo cune, e.o. lo 
dun’e un “golden handshake”, 
sino lo bay via di Corte mes si 
ta necesario. 

Pero for di e conferencia di 
prensa ayera, por a conclui, cu 
Gobierno, Hunta Comisario, 
etc., ningun di nan no tin con- 
fianza mas den maneho di ing. 
Freddy Rafini, kende di otro 
banda ta nenga tambe peticion 
di su “doño di trabao”, cu ta 
Gobierno, siendo e accionista 
mayoritario di N.V. Elmar. 

Un di e comisarionan den Hunta 
Comisario di Utilities Aruba 
N.V. ta, meramente e actual 


Director di AZV, drs. Ru Croes. 
Y for di basta tempo caba, nos 
di AWEMainta a bin ta hayando 
informacion cu e lo entrega su 
retiro, loke el a haci awor, p’e 
bira Director di N.V. Elmar, y/ 
of lo tuma over di inmediato e 
maneho, despues cu suspende 
of pone riba “non-actief’ ing. 
Freddy Rafini. 

Ayera, ora cu nos a papia cu 
drs. Ru Croes, riba su retiro, el 
a bisa, cu despues di 5 aña, e ta 
di opinion cu tempo a yega, pa 
laga otro persona, cu otro vision 
tuma mando over di AZV. 

Un declaracion straño, pasobra 
drs. Ru Croes mes ta bisa cu e ta 
gusta reto, y el a acepta e reto 
pa drecha AZV, loke no t’e caso 
ainda, pero ta lagu’e na mitar 
caminda. Pasobra AZV su defi- 
cit a sigui crece y te ainda no tin 
un solucion, con ta tapa esaki. 
Ta ser bisa, cu drs. Ru Croes a 
dicidi di retira, pasobra Hunta 


Comisario a tuma decision, sin 
e.o. su participacion, p.e. di 
entre otro yega na un acuerdo 
cu Ages, e compania Hulandes 
di seguro, pa bira partner stra- 
tegico di AZV. 

Aki por mira, cu esaki Gobierno 
kier, unda Hunta Comisario tin 
mas di bisa na e.o. N.V. Elmar y 
como cu nan no tin confianza 
mas den ing. Freddy Rafini, 
nan ta pone un persona di nan 
confianza, y esey lo ta drs. Ru 
Croes. 

Drs. Ru Croes, asumiendo tal 
encargo, lo ta uno temporal, y 
ehecutando plan di Gobierno, 
pa incorpora Elmar hunto cu 
WEB Aruba N.V., y tuma na 
cuenta cu ing. Jossy Lacle ta 
baha cu pensioen otro aña, au- 
tomaticamente drs. Ru Croes lo 
bira e ora ey, e Director General 
di e companianan di utilidad 
di Aruba, esta di WEB/Elmar 
N.V. 


ROLAND Croes, Director di Setar, acompaña pa su secre- 
taria y abogado mr. Patrick Brown a acudi ayera tardi 4 or 
na oficina di Cable TV, unda nan a convoca un encuentro cu 
6 empleado di dicho compania. 

E unico meta di e encuentro aki tabata pa informa e 6 em- 
pleadonan aki, cu no tin lugar pa nan mas den e organisacion, 
incluso na Setar mes. Y asina a ofrece nan pakete di retiro, y si 
nan no bay di acuerdo cu esaki, dentro di dos luna, lo cuminsa 
cu e proceso pa haya permiso di retiro for di Departamento 
di Trabao. Si ta necesario lo bay Corte tambe, pa desolve e 
relacion di trabao. 

Ayera tardi, AWEMainta a haya reaccion di inmediato for di 
algun di e 6 trahadornan aki, bao di cual tin varios di nan cu 
tin 15 y 16 aña di servicio. Pesey, e encuentro di ayera tardi, 
tabata uno sorprendente pa nan. Y manera nan a declara na 
AWEMainta, nan a ser trata manera cacho, pasobra despues 
di participa e 6 empleadonan aki, cu nan ta keda riba “non- 
actief’, pa nan por pensa riba e pakete, nan mester a entrega 
nan badge ey mes, y como tal nan no por drenta e oficinanan 
di Cable TV mas. 

Segun un di nan, nan no a haya oportunidad mes, pa bay cu 
nan pertenencianan personal. Nan a ser trata manera ladron, 
cori manera cacho. 

E caso aki no a caba aki, pasobra nan lo bay abogado, pa 
bringa pa nan derecho. Y sigur lo busca conseho riba e pa- 
kete cu nan a haya. Un di e trahadornan a declara, cu esaki 
t’e prijs cu nan a haya, despues cu UEA a bende nan na STT. 
Un sindicato, cu no tin e clase trahador na pecho, pero mas 
bien gerencia. Lamentablemente e otro trahadornan, cu a 
bay awor den STT, a cay den trampa di UEA, cu awe ta para 
na banda, sin por haci net nada pa nan. Esaki mester ta un 
advertencia n’e trahadornan di Elmar, cu UEA tin un Presi- 
dente, cu sa con pa grita masha duro, pero ta puro scuma y 
nada di chuculati. 





HAVEIT YOUR WAY, RIGHT AWAY! 

A tortilla tasteiully filled with omelet, bacon*, cheese, 
hash browns and topped with Smokey Cheese Sauce 

*Also available with ham or sausage 

Gobierno ta haciendo politica 
barata cu salud di hende 



DURANTE conferencia di 
prensa di partido AVP, par- 
lamentario Arthur Dowers a 
elabora riba e tema di salud 
na nos isla. 

E1 a indica cu den medionan di 
comunicacion por a wak den 
un forma severo e trecemento 
di medicina for di India. Hopi 
di e medicinanan cu ta bin for 
di India y China no ta cumpli 
cu e areglonan di calidad mas 
halto cu tin y tin bes ta crea 
risico pa salud publico. 

Banda di esaki el a menciona 
tambe cu e por a lesa cu direc- 
tor di AZV lo a pidi su retiro 
mirando cu ta bin un grupo di 
Hulanda pa tuma over AZV cu 
e meta principal di corta den e 


gastonan y limita asina e facili- 
dadnan pa salud di hende. 

Pa e politico di AZV esaki ta 
ilustra cu gobierno a perde 
strea di nort, pasobra no por 
t’asina cu ta inverti 24 miyon 
den un edificio y di otro banda 
ta corta 30 miyon den servi- 
cionan basico di salud. Awor 
lo bay limita e pakete basico 
cu tin pa pueblo y lo pone cu 
mester bay paga cada bes cu 
bay un dokter di cas, un spe- 
cialista of botica un cantidad 
di placa for di su propio saco. 
E medidanan aki lo pone cu 
hendenan lo wordo demotiva 
pa bay dokter, specialista of 
busca remido lo cual no ta 
contribui na un nivel di cali- 
dad y tampoco na salud di nos 
pueblo. 

Si pone esaki riba un liña por 
compronde e motibo a cual si- 
man pasa a bisa cu ta irespon- 
sabel pa inverti 24 miyon den 
edificio di instituto medico 


San Nicolas y no ta inverti 
esaki den cuido medico di e 
pacient. 

Mas aleu Arthur Dowers ta 
mustra riba e hecho cu e edi- 
ficio aki ta bin na San Nicolas 
no pasobra Minister Wever 
of partido MEP ta stima San 
Nicolas, sino pasobra parla- 
mentario di AVP Carmelita 
Haynes a presenta un mocion 
den Parlamento, despues di a 
haya sosten di parlamentario 
di MEP Glenroy Wilson Parla- 
mento a forza Booshi Wever pa 
pone Centro Medico. Despues 
cu e minister a laga construi 
centro medico, hamas el a 
inverti den servicio di cuido cu 
por haya na e centro aki, cual 
na e momento aki ta menos 
cu esun promer cu e edificio 
abin. 

Mirando esaki Dowers ta cues- 
tiona e expresionnan di parti- 
do MEP cu nan ta stima San 
Nicolas y mas bien ta indica 


cu nan ta bay San Nicolas cada 
4 aña pa gaña grandemente e 
pueblo haciendo politica ba- 
rata cu salud di hende. 

Tambe e ta indica cu banda 
cu e gobierno aki a corta den 
salud, no a inverti den cuido 
preventivo, no a inverti den 
Wit Gele Kruis y esaki a pesar 
cu Parlamento a aproba un 
suma di 300 mil florin pa WGK 
haya mas personal. Igual- 
mente Arthur Dowers a indica 
cu cuido di nos grandinan no 
a conoce un mehoracion sub- 
stancial y awor kier bay haci 
politica barata atrobe cu salud 
di hende. 

Un otro aspecto di e maneho 
caotico di salud publico cu e 
parlamentario di AVP a men- 
ciona ta loke a bin ta bisa cu lo 
kier bin cu un centro di dialyse 
na instituto medico San Nico- 
las, e ta considera cu esaki no 
ta algo sincero, pasobra si en 
berdad e gobierno actual kier 


a haci esaki, e lo a bin cune 
na momento cu e centro na 
hospital a bira chikito. Pero e 
tempo ey nan a prefera di kita 
e gimnasio di e pacientnan 
psiquiatrico y traha un centro 
completamente nobo eynan. 
Awor cu esaki ta cla ta bin 
papia di un centro di dialyse 
na San Nicolas. 

Finalizando el a indica cu 
e ta spera cu en berdad bin 
mehoracion di servicio na 
centro medico, pero cu e no 
tin speranza cu e gobierno 
aki ta haciendo algo basa riba 
tecnologia of cosnan logico 
cu tin di haber cu salud y mas 
bien ta kere cu loke gobierno 
aki ta haci, y cual a wordo 
confirma, ta cu ta haciendo 
politica barata cu e pueblo 
di San Nicolas keriendo cu e 
pueblo lo cay den e trampa. 
“San Nicolas was never for 
sale and San Nicolas ainda is 
not for sale”. 


Gobierno a reduci nivel di inversion pa 
2009 te na solamente 15 miyon 

Di otro banda salario di personal lo conoce un aumento dl mlnimo 30.8 miyon 


PARLAMENTARIO Andy Lee co- 
mentando riba presupuesto 2009 pa 
loke ta inversionnan publico, a mustra 
cu gobierno ta reserva un suma di 15 
miyon florin solamente p’esaki. 
Comparando esaki cu esun di aña pasa, 
tabatin presupuesta pa 2008 un suma 
di 25 miyon, es decir, un diferencia 
di 10 miyon, aunke no ta un suma 
grandi. 

Ilustrando esaki un poco, el a mustra cu 
gasto di personal di gobierno pa 2009 
compara cu 2008 a subi cu 15.8 miyon, 
es decir, a subi mas cu loke a pone pa 
inverti. Esaki sin tene cuenta cu e 15 
miyon cu a pone extra pa mehoracion 
huridico di e ambtenaarnan y gelijk- 
gesteldenan. Esaki ta encera cu costo 
di personal pa 2009 lo subi cu minimo 


di 30.8 miyon florin, lo cual ta casi e 
dobbel di lo cual a pone pa inversion. 
Tambe el a menciona cu costo di in- 
teres a subi grandemente. Na 2009 
esaki asubi cu 27 miyon, cu tambe ta 
hopi mas cu loke a pone disponibel pa 
inversionnan.Si compara esaki cu e 
normanan cu tin pa inversion, Andy 
Lee ta indica cu por usa e Comision 
Nacional di Finansa Publico cu na 2006 
a bin cu algun norma simpel cy cu ta 
indica cu inversion na Aruba lo mester 
tin un minimo di 2% di GDP. Esaki ta 
encera cu inversiona na Aruba pa 2009 
lo mester ta alrededor di 95 pa 100 
miyon florin. 

Tambe si compara e nivel di inversion 
cu esun di regio cu ta varia entre 1.6 y 
7.1% y average ta 4.4%, e ora lo yega 


na un suma di 200 pa 210 miyon. 

E nivel di inversion asina abou na 
Aruba ta refleha e poco atencion cu 
gobierno ta pone na inversionnan 
publico y ta un muestra di e pakico 
mayoria di scol na nos pais ta den mal 
estado, mescos cu gran parti di nos 
careteranan, edificionan di gobierno y 
automatizacion den departamentonan 
t’asina dificil, Andy Lee ta indica. 
Banda di esaki e ta haya preocupante 
tambe e falta di vision y capacidad pa 
usa e inversionnan pa duna un mihor 
rendimento na nos pais. 

E falta di inversion dor di gobierno ta 
conduci cu e calidad di nos economia, 
e calidad di nos enseñansa, e calidad 
di nos bida na Aruba ta baha dor di 
esaki. 

Go beyond the edge through Aruba’s 
most advanced mobile network, 
SETAR’s 3G network. 

* Available at alJ SETARTeleshops 

BlackBerry®, RlM© fc Research ln Motion®, SureType® and related trademarks, names and logos are the property of 
Research In Motion Limited and are registered and/or used in the U.S, and countrtes around the world. 


For more information call 139 
or visit www.setar.aw 


Introducing the 

BlackBerry® (P 
Bold™ 9000 smartphone 


BlackBerry Bold 

AWEMainta su vision di Calidad vs e Realidad - Entrega 4 


llustracion 1 


o Tur heride 
ta hunga un 
papel 



f Requisitonan 
ta guia un 
relacion 


© Procesonan 
di Productor 
ta mara na 
“input” y 
“output” 


O“Feedback” 
ta e yabi pa 
mehoracion 
continuo 


Abaste 

cedor 








AWEMAINTA y su asocia- 
donan di e pagina “Calidad” ta 
continua awe cu entrega no.4. 
Nos ta repasa e puntonan im- 
portante cu a reporta te awor. 
Den edicion di dia 2 di septem- 
ber nos a trata kico ta “Vision” 
y “Calidad”. A ser trata tambe 
e terminonan cu ta “Cliente” 
y “Producto”. AWEMainta y su 
wowo critico a ilustra tambe 
algun ehempel cu ta no ta e 
expectativa di e cliente. Dia 9 
di september, a elabora riba 
e termino ”Proceso”. A duna 
amplio reportahe riba “Pro- 
ceso” y e nificacion di termi- 
nonan manera “Valor Agrega” 
y “Valor No-Agrega”. A ilustra 
ehempelnan di e proceso desde 
e “Abastecedor”, e “Productor” 
(doño di proceso) y e “Producto 
Final” pa e cliente. Den edicion 
di dia 16 di september, a trata 
“Requisitonan pa un Proceso” 
y “Feedback” (opinión retro- 
alimenticio) for di cliente. A 
splica tambe “Cliente Interno” y 
“Cliente Externo”. Hasta mane- 
ho di operación di AWEMainta 
a dicidi di publica un “customer 
satisfaction form” pa su pro- 
ducto. Scucha nos lectornan 
ta importante pa asina mehora 
un producto. Den e edicion aki 
nos ta cuminsa wak un poco 
e producto mayor cu yama 
Aruba’ y ken ta responsabel pa 
produci e producto “Aruba”. 
Producto “Aruba” ta un pro- 
ducto final mayor pa tanto e 
cliente interno como externo. 
E producto Aruba, pa yega na 
un producto di calidad manera 
e expectativa ta, ta depende di 
entre otro ingredientenan cu 
ta interrelata cu otro. Producto 
“Aruba” tin loke nos por yama 
productonan secundario. Ya nos 
sa caba cu den calidad e defin- 
ición di producto ta e resultado 
di e labor di algo cu ta ser ricibi 
pa e cliente. E producto por ta 
mercancia, servicio of infor- 
mación. Nos kier trata awe e 
producto: “Servicio”. Aruba ta 
draai riba servicio. Incluso, si 
nos kier mira mas leu, tur hende 
na Aruba di un forma of otro 
ta brinda un ‘servicio’ na otro. 


Nos bida largo ta un servicio. 
E producto “servicio” por ser 
ricibi contra pago (cumpra) y 
tambe e producto “servicio” por 
ta liber di gasto (e no ta costa). 
Calidad mester ta presente den 
tur servicio cu nos ta presta. 

E producto “servicio” ta ser 
haya den empresanan “priva”, 
“gubernamental” y “no gu- 
bernamental. Den “Servicio”, 
esun cu ta ricibi esaki ta e “CLI- 
ENTE”. “CLIENTE’ ta bira hopi 
importante, pasobra sin cliente 
no tin servicio y no tin negoshi. 
Mester por tin un conocimento 
di kico ta nifica ser un cliente 
pa asina por comprende e con e 
cadena di relacion “Abasteced- 
or-Productor-Cliente” ta sinta 
den otro!. Mira e ilustración. 

(Mira Ilustracion 1) 

Awor ban wak e difinicion di 
“ken ta Aruba”? Aruba, den ter- 
mino di Calidad ta un “entidad” 
cu ta funciona sea como “cliente 
interno”, of “cliente externo”. 
Aruba ta na e mesun momento 
un “abastedor” (supplier) yun 
“producto”. Tur loke Aruba ta, 
alavez ta hasi e producto Aruba 
“compleho”. Si analisa esaki 
bon, e complexidad di e produc- 
to Aruba, ta un gran motibo cu e 
maneho di un producto manera 
Aruba por resulta dificil, 
pa no biso malo. Pa por tin 
calidad di un producto mayor 
cu ta Aruba’, mester por tin un 
balans den e cuatro puntonan di 
interes pa por maneha Aruba. E 
producto final aki, esta Aruba’, 
por ser mira como siguiente: (4 
punto facil pa comprende): 

V Aruba ta e producto pa su 
clientenan externo (su bishi- 
tantenan) 

S Aruba ta un abastecedor di 
“material humano” pa duna 
servicio 

S Aruba ta un producto final 
pa su bishitantenan y su habi- 
tantenan 

SE Cliente Interno (habitante) 
ta productor di e producto 
Aruba 

Con importante e cliente interno 


ta pa e producto final (Aruba) 
ta ser resalta cu Aruba mes! 
Si trata Aruba manera un em- 
presa, unda ta practica calidad, 
anto nos mester djis imagina 
Aruba como un empresa masha 
grandi cu tin cu produci un pro- 
ducto final cu yama “Aruba One 
Happy Island”. Naturalmente e 
no por su so y ta depende tanto 
di cliente interno, externo y su 
“Partners”! Den un otro edicion 
nos lo elebora mas riba “part- 
nership” of relacionan di socio 
den calidad. Nos sa cu tur “cli- 
ente interno”, pa por produci un 
producto asina “great’, mester 
por ta capacita (bon prepara) 
den loke e tin como tarea. Ta 
importante pa tin e hermentnan 
(tools) necesario tambe pa por 
produci e producto final, esta 
un Aruba cu realmente por 
carga su apodo “One Happy 
Island”. Naturalmente e acti- 
tud pa por produci e producto 
Aruba’ mester por ser tuma den 
consideracion. Den calidad nos 
ta yama esaki “valor agrega” y 


ta contribui na excelencia di e 
producto. E “cliente interno” 
mester por sinti su mes im- 
portante, e mester ta motiva, 
e mester ta contento, e mester 
por sinti su mes na paz y sin 
preocupación pa por produci 
loque ta e producto “Aruba, One 
Happy Island”. 

E producto “Aruba, One Happy 
Island” ta un producto final, cu 
tanto e “cliente interno” como 
e “cliente externo” mester por 
goza di dje. 

Awor nos ta analiza e hecho 
cu Aruba ta un producto final 
tanto pa su cliente externo 
(turista) como interno, esta su 
habitantenan, anto e ora ey e 
cliente interno (habitante) ta 
mes importante cu e bishitante 
(turista). Den bon practica di 
calidad, e cliente semper mester 
ser scucha y duna un bista riba 
con e kier ricibi su producto 
final! Tanto e cliente interno 
como externo tin di ser scucha. 
Mester crea espacio pa sa con 
e servicio ta ser ricibi pa e cli- 


ente interno (habitante). Ken 
ta e organo cu ta midi y “mira 
cu wowo critico constructivo” 
con e productonan y entre otro 
e producto “Servicio” ta ser 
extende na E CLIENTE tanto 
den e aerea di dunamente di 
servicio den sector priva y co- 
mercial, como gubernamental, 
no gubernamental y otronan. 
Ta sumamente importante pa 
por investiga “Servicio”. Esaki 
ta importante pasobra esaki 
nan ta e “co- productonan” cu 
ta conduci na e producto final 
cu yama “Aruba, One Happy 
Island”. Mester remarca cu e ha- 
bitante di Aruba den un practica 
di calidad ta bira “partner” of 
“asociado” di e abastecedor di e 
producto Aruba cu nan mes! 

E parti aki por zona raro, pero 
ta asina. Mester habri wowo 
pa mira cu claridad cu cada 
habitante di Aruba (cliente 
interno), ta mes responsabel pa 
e producto final den un margen 
di calidad si nan kier!! 

Den cualkier organizacion se- 

Ken ta duna servicio: 
(Productor) 

Su Producto: 

(e Servicio) 

Requisito pa produccion: 
(“Supplies”) 

Cahero di un banco 

atende cu plaka 

Corecto, Documentacion, 
capaz y entrena pa e trabou 

Limpiador di kamber 

un kamber limpi 

Material pa limpieza, capaz 
y entrena pa e trabou 

Partido di Corant 

entrega Corant 

Transporte (auto of 
bicicleta) y tin conocimento 
di ruta y direccion di cliente 

Kokkie 

cuminda cla pa come 

cuminda pa prepara, sazon, 
herment di cushina, stoof y 
sa su trabou di cushina 


Servicio 


rio, conciente y responsabel, 
e factor “relacion” ta un punto 
importante. Relacion cu bo 
empleado (bo cliente interno) 
mester ta saludable. Anto, si 
nos mira esaki desde un punto 


organizatorio, e “Cliente In- 
terno” di Aruba, esta su habi- 
tantenan, ta importante. Bao 
habitante nos ta considera tur 
hende cu ta biba riba e pida ba- 
ranca aki sea cu derecho desde 


llustracion 2 


nacimento of cu permiso di 
residencia. E “cliente interno”, 
esta su habitante, ta importante 
pa Aruba. Pa compronde “Ser- 
vicio” nos ta ilustra kico ta un 
servicio. Servicio no mester ser 


confundi cu actitud. 

(Mira Ilustracion 2) 

E servicio lo alcanza e cliente 
na un forma di excelencia si e 
actitud di esun cu ta dune por ta 
agradable y positivo. E actitud 
aki por ser considera un valor 
agrega. Ehempel: si e cahero 
na banco tin un actitud agrad- 
able, manera saluda e cliente 
cu gusto, tin un cara sonriente 
y ta duna mas cu loke e trabou 
ta exigi, manera saca un copia 
extra di un documento, anto e 
cliente externo pa e banco lo 
sinti bon y satisfecho. Pa e cli- 
ente aki cu alavez ta un cliente 
interno (habitante) di Aruba, 
e “servicio” di e banco aki ta 
lag’e sinti bon y contento di cu 


Aruba tin un banco asina servi- 
cial y ta lag’e sinti cu no tin un 
mihor pais pa biba cu ta Aruba! 
E actitud di servicio aki ta un 
manifestacion positivo cu ta 
haci cu e felicidad (happiness) 
di e habitante (cliente interno 
di e producto Aruba) ta resona 
cu e lema “Aruba, One Happy 
Island”. E felicidad aki ta impor- 
tante y ta expande. Sin embar- 
go, un servicio cu mal actitud ta 
contribui na frustracion y hasta 
por bira frustracion general. Pa 
hopi “cliente interno” (e habi- 
tante) e realidad di un servicio 
di calidad na Aruba a perde cu 
ni den horizonte bo por mire!. 
Otro siman AWEMainta y su 
asociadonan den Calidad ta 
sigui cu nos seccion di Vision di 
Calidad vs. Realidad. 


Recepcion na honor di presidentenan entrante y saliente 


DURANTE un recepcion bon concuri, cu a tuma lugar na Renais- 
sance Convention Center diahuebs ultimo, Minister di Finanza, 
Nilo Swaen, y Presidente di Directiva Supervisor di Banco Cen- 
tral, mr. Arie Swaen, a tuma despedida oficial di e presidente 
saliente di e Instituto, H. Mehran, y alavez a yama un caluroso 
bonbini na e presidente entrante, sra Jane Semeleer. 

De un ambiente ameno e invitadonan por a haci uso di e opor- 
tunidad pa uni nan mes na nan anfitrionnan pa tuma despedida 
di sr. Mehran, y sera conoci mas di serca cu, y yama bonbini na 
Jane Semeleer, cu awor ta na timon di un di e institutonan mas 
importante di nos pais. 

KIWANIS Circle K a cuminsa 
na aña 2005 bao iniciativa di 
Kiwanis of Palm Beach. E club 
aki ta consisti di studiantenan 
di Universidad di Aruba for- 
mando parti di diferente fac- 
ultad di e instituto aki. E meta 
di e club ta pa crea lidernan 
conciente pa yuda comunidad 
y yuda siguiente generacion- 
nan. E enfoke principal di e 
club ta pa yuda muchanan. 
Kiwanis Circle K ta forma 
parti di Circle K International 
cu mas di 11,000 miembro 
den 17 pais rond di mundo. E 
mas recien proyecto di Circle 
K International tabata e ‘six 
cents initiative’ cual obhetivo 
ta pa brinda 2.2 biyon mu- 
cha cu awa limpi. Kiwanis 
Circle na Aruba asina tambe 


a duna su aporte pa medio 
di e proyecto aki. Durante 
luna di mei 2008, Kiwanis 
Circle K tabata tin e proyecto 
‘Circle K den Bario’, cu a tuma 
lugar na Centro di Bario Playa 
Pabao, unda diferente mucha 
a participa den diferente wega 
pa asina entretene nan mes 
durante fin di siman. 

Den luna di augustus 2007, Ki- 
wanis Circle K tabata tin otro 
proyecto cu e meta pa brinda 
muchanan di menos recurso 
cu material di scol y na de- 
cember 2007, diferente famia 
a ricibi un basket pa alegra 
cuminsamento di aña. 

Na aña 2006, Kiwanis Circle 
K a trece color na un di e 
scolnan pariba di brug, Graf 


Conoce Kiwanis 
Circle K 

Bao guia di Kiwanis of Palm Beach 



von Zinsendorf School dor di 
verf e scol cu colornan bibo y 
alegre. Tur aña Kiwanis Circle 
K tin nan proyecto di Sin- 
terklaas unda nan ta bishita 
diferente scol cu Sinterklaas y 
e Pietnan. Kiwanis Circle K a 
yuda diferente otro instancia 
cu trabao voluntario e.o: FAVI, 
Casa Cuna y Fundacion pa 
Autismo. 

Kiwanis Circle K asina ta spera 
di por sigi conta cu e sosten 
di companianan cu ta aporta 
cu nan recaudacion di fondo, 
tur personanan cu ta asisti na 
nan actividad y miembronan. 
Cada un persona na e pida 
baranca aki ta contribui pa 
algo positivo, nos tur por haci 
un diferencia. 




un Dia den Bida 


e Castro 


Awenochi 9'or 


ROYVAN PUTTEN. _ 

i Un Arubano cu un C.V. interesante y largo. 

Email : undiadenbida@setarnet.aw Cel.: 592 2362 

Fabiola Danies, 25 
aña den servicio 

Na Inspectie der Invoerrechten en Accijnzen 



DIABIERNA, 19 di septem- 
ber 2008 sra. Fabiola Danies 
a cumpli 25 aña di servicio na 
Inspectie der Invoerrechten 
en Accijnzen (I&A). Ta’sina 
cu sra. Danies a drenta den 
servicio dia 19 di september 
1983 como telefonista. Na aña 
1986 ela wordo nombra como 
“klerk” y despues na 1989 ela 
wordo promovi como “klerk” 
lste klasse. 

Despues di 9 aña den e funcion 
como “burele ambtenaar”, sra. 
Danies a drenta den servicio 
di Cuerpo di Aduana como 
“hulpkommies der I&A. Prome 


di april 1993 sra. Danies wordo 
promovi pa Kommies der I&A, 
y na december e mesun aña ela 
wordo promovi den e rango di 
Kommies der I&A l ste klasse. 

Sra. Danies a eherce diferente 
trabao y na diferente seccion 
di Douane. Na 1998 sra. Danies 
a dicidi pa termina su carera 
como “douaneambtenaar” y a 
bai bek den funcion como “bu- 
rele ambtenaar”. 

Despues na 1999 Sra. Danies a 
a wordo promovi den e rango 
di adjunct commies y na 2003 
como adjunct commies lste 
klasse. 


Sra. Danies a demostra durante 
tur su añanan di servicio un mo- 
tivacion inmenso y a perservera 
cu awe e ta hefe suplente di e 
departamento di Asuntonan 
General di Inspectie der Invoer- 


rechten en Accijnzen. 

Na e ocacion aki sr. Wiebe 
Pera, Hefe di Cuerpo di Ad- 
uana y sr. Ruben Wolff hefe di 
departamento di Asuntonan 
General a duna sra. Danies 


nan palabranan di felicitacion 
y gradicimiento y a desea su 
persona hopi aña mas di ser- 
vicio. Un pabien special ta bai 
pa sra. Fabiola Danies di tur 
su coleganan di Inspectie der 
Invoerrechten en Accijnzen. 

Antiyas 


Den un hotél local.... 

Detencion di ‘Comerciante di Morto’ a cuminsá na Córsow! 



WILLEMSTAD - Un caso di ex- 
tradicion cu Gobiérno Mericano 
a cuminsá ayera den un tribunal 
na Bangkok tin su origin na Cór- 
sow caminda informantenan 
pagá pa DEA a reum cu un di 
e hómbernan di confianza di e 
‘Comerciante di Morto’ di mas 
grandi di mundo, e Ruso Viktor 
Bout, a cuminsá fin di aña pasá 
na Córsow den un hotél local na 
Otrobanda. 

Viktor Bout te traficante di 
arma mas grandi di mundo, 
kende ta insisti cu e ta inocente 
y cu nan a aresté ilegalmente 
den e luhoso hotél Sofitel di 


Bangkok despues cu el a yega 
recientemente di Moscu. 

For di 2002 husticia Mericano 
cu Interpol ta buscando pa ares- 
tá Viktor Bout, pero semper el a 
logra evitá y despistá autoridad- 
nan hudicial internacional. 

Na 2004 nan a tende cu e lo a 
bay Atenas pa asisti na cum- 
pleaño di su yiu, pero na ultimo 
momento el a bandoná e plan. 
Pero e detayenan pa pone man 
riba dje a cuminsá haña forma 
concreto aña pasá novémber 
ora cu DEA di Merca a contratá 
dos informante pagá pa lók un 


persona di confianza di Bout y 
a convencé pa reuni cu nan den 
un hotél local na Otrobanda. 

Un di e informantenan pagá 
anónimo aki tabata conocé 
Andrew Smulian, kende ta 
hómber di confianza di Viktor 
Bout. E informante aki tabata 
un ehecutivo di e compania di 
aviacion cu Bout tabata uza pa 
transportá arma pa gruponan 
gueriyero na vários parti di 
mundo, entre otro pa FARC na 
Colombia. 

E dos informantenan pagá di 
DEA a invitá Andrew Smulian 
bin Córsow pa negociá un lote 
di arma cu gruponan gueriyero 
na Colombia. 

Smulian a bay di acuerdo pa 
bin Córsow splicando nan cu su 
hefe ta sumamente cauteloso y 
pa percurá cu agentenan di in- 
teligencia no ta sigi nan pista. 
Smulian a splica nan cu DEA 
cu Interpol a converti Bout den 
persona non grata rónd mundo 
y cu nan a confiscá tur su capital 
y propiedadnan rónd mundo. 
Por lo tanto Bout mes no ta sali 


for di Rusia ya cu nan ta moni- 
tor tur su cómbersacionnan cu 
cualkier parti di mundo. 

E reunion na Córsow reportada- 
mente a tuma lugar den dianan 
di Pascu den e hotél na Córsow 
caminda un di e informantenan 
a introduci Smulian na dos 
otro informante, kendenan a 
presentá nan mes como repre- 
sentante di FARC. 

Un di nan a yama su mes El 
Comandante pa indicá cu e ta 
prominente den e organisa- 
cion. 

Nan a bisa Smulian cu nan kier 
cumpra un lote di arma pisá 
manera cohete y como prueba 
di nan bon boluntad, nan a 
duna Smulian 5000 dólar pa 
cubri su gastonan di biahe y un 
tempo celular nobo cu ningun 
hende por krak. 

Esey naturalmente no tabata 
e caso y via di e telefon aki e 
investigadornan a sigi paso di 
Smulian kende a yama Bout pa 
bisé cu e tin pasaporte falso cu 
cual e por yega Moscu pa nan 
discuti negoshi. 

E informantenan di DEA a duna 


Smulian tur visa y pasaporte y 
ticket cu tabatin mester y hasta 
a recomendé e mihor hotélnan 
pe keda durante su biahe via 
diferente pais pa yega Moscu. 
Asina Smulian a bin reuni cu 
Bout dia 21 di januari na Moscu 
caminda Bout a mustra Smulian 
un sét di foto di e comandante- 
nan di FARC, pero e supuesto 
representantenan di FARC no 
tabata den e fotonan loke tóg no 
a lanta sospecho di Bout. 

E informantenan di DEA hasta 
a ofrecé pe laga placa pa FARC 
ganando 40% di interes riba e 
placa. 

For di Moscu, Smulian a sigi 
pa Dinamarca caminda e in- 
formantenan cu el a topa na 
Córsow a speré y el a bisa nan 
cu e tin 100 cohete tera-aire pa 
nan, pero nan a insisti pa papia 
personalmente cu Viktor Bout 
pa confirmá entrega y compra 
di e armanan. 

Di e forma aki nan a haña sa 
cu e lo ta na Bangkok na juni 
caminda el a keda arestá y awor 
ta enfrentando e proceso di 
extradicion pa Merca. 


Kranshi-Gate den Gabinete.... 

Prohibicion pa Secretario di 
Estado drenta den su oficina 


WILLEMSTAD - Den un carta 
cu Promé Minister di Antia, 
sra. Emily de Jongh-El Hage a 
manda p’e Secretario di Estado, 
Joan Smart-Berkel, el a pidié 
pa considerá su presencia den 
e gabinete actual y cuminsá 
pa no presentá mas den su ofi- 
cina óf oficinanan di Gobiérno 
Central. 

E desicion aki a cay awor cu 
SOAB a manda resultado di nan 
investigacion den un iregulari- 
dad na Kranshi di Sint Maarten 
pa Ministerio Publico ne isla 
tuma carta den desaparicion 
di un suma di 50,000 dólar cu 


a disparcé for di e oficina aki 
algun aña pasá. 

Ayera Secretario di Estado 
Joan Smart-Berkel tabatin 
cu notificá Promé Minister 
si e ta tuma aden pa retirá 
como Secretario di Estado. 
Den pasado e Secretario di 
Estado aki tabata traha na 
oficina di Censo c.q. Kran- 
shi di Sint Maarten camin- 
da e iregularidad a sosodé. 

E señora ta den Gobiérno na 
nómber di National Alliance di 
Sint Maarten. 


Siman pasá Gobiérno a papia 
cu e señora y a pidié pa recon- 
siderá su continuacion den e 
gabinete enbista di e investi- 
gacion cu tabatin y resultado 
di e investigacion cu a bay pa 
Ministerio Publico. 

Fo’i siman pasá e Secretario 
di Estado no a bin Córsow 
loke a lanta masha rumor cu 
su posicion ta imposibel den 
gabinete. 

Lider politico di partido na Sint 
Maarten, William Marlin, a de- 
clará caba cu si señora Berkel 
retirá, e no ta nombra un otro 
hende na su lugar. 


A saca cadaver 
for di laman 



WILLEMSTAD - Ayera mainta den careda di ll’or polis a 
haña informacion cu hende a mira un cadaver ta drief den la- 
man dilanti costa sur na Marichi. Inmediatamente a despachá 
un patruya policial pe sitio caminda nan a bin haña cu un 
persona Hulandes a saca e cadaver caba for di awa. Reporta- 
damente ta trata di un persona di edad avansá caba. 

Buscando pa robo di sigaria 

Haciendo un entrada hudicial, polis a bin 
haya 2 mucha menor di edad den cas 

WILLEMSTAD - Ayera mar- 
dugá agentenan di Team di 
Atraco a tira inval den un cas 
den Yumentoweg den Buena 
Vista en busca di otro cos y pa 
nan gran sorpresa a bin topa dos 
mucha menor di edad di 13 aña 
reportadamente den un kamber 
di e cas. Relacioná cu e descu- 
brimento aki polis a bay cu dos 
homber cu tabata kedando cu e 
muchanan den e cas. 


Den Argentinaweg ayera mar- 
dugá agentenan di Team di 
Atraco a haci un inval tambe 
relacioná cu un robo grandi di 
sigaria Marlboro for di e agencia 
local. Un empleado di e em- 
presa mes tabata envolvi den e 
robo na gran escala y relacioná 
cu e hayasgo aki polis a detené 
dos persona como sospechoso. 
No ta conoci cuanto caha of car- 
ton di sigaria nan a mafia den 
transcurso di cuanto tempo. 



Di acuerdo cu Pancho Geerman 


Hende muher merece mas participacion den 
mercado laboral, igualmente e pensionado 



AUMENTO di productividad 
ta ensera cu nos Parlamento 
y nos Gabinete di Ministro 
mester cuminsa traha structura 
y pone atencion na asuntonan 
prioritario, segun mr. drs. 
Pancho Geerman. No por hisa 
benta leynan manera aumento 


di salario di Minister y Parla- 
mentarionan, AZV, BBO cu 
tin consecuencianan grandi, 
neglishando consehonan y 
punto di bista di profesional 
y gremionan den comunidad, 
segun splicacion di mr. drs. 
Pancho Geerman. 

CBS a haci estudio demogra- 
fico cu tin como resultado 
cu aumento di productivi- 
dad tin como consecuencia 
cu e necesidad pa trece mas 
hende di pafo ta baha. Esaki 
cu hopi consecuencia positivo 
pa calidad di bida na Aruba. 
Relaciona cu productividad 
Geerman ta pidi atencion pa 
funcionamento di mercado di 
trabao specialmente posicion 


di hende muher. Hende muher 
na Aruba su participacion na 
mercado di trabao ta com- 
parabel cu paisnan Europeo. 
Mirando cu Aruba a conoce y ta 
conoce scarsedad di trahador 
aumento di participacion di 
hende muher den mercado di 
trabao ta wordo indica como 
deseabel. 

Ta importante pa realisa cu 
participacion di hende muher 
ta un comportacion cu ta vin- 
cula cu otro aspecto di bida dia- 
rio, specialmente lantamento, 
educacion di yiu y trabao di 
cas. P’esnan cu no ta gana su- 
ficiente pa paga un ‘cria’, loke 
ta mayoria di nos poblacion, e 
peso p’e señora/mama di cas ta 


dobel. Generalmente nos hen- 
denan homber no ta haci nan 
‘fair share’ di lanta yiu y trabao 
di cas. E fenomeno aki no ta 
conta pa Aruba so, pero tambe 
na e.o. Hulanda. E ta exigi un 
cambio di actitud pa enberdad 
hunto asumi responsabilidad 
profesional y personal. 

Opcionnan pa traha mitar dia o 
mas, oranan flexibel combina 
cu cuido di mucha regla dor di 
dunador di trabao ta sostene 
participacion di hende muher 
y hende homber den mercado 
di trabao. Nos asercamento 
pa cu hendenan di edad mas 
halto tambe ta refleha con nos 
ta posiciona nan. 


Den sector publico aparente- 
mente tin un regla cu un per- 
sona di edad di 60 aña no por 
tin un funcion di lider/director. 
Esaki ta discriminacion a base 
di edad. Mr. drs. Pancho Geer- 
man ta boga pa tur gremio 
haci mas esfuerzo pa sigui haci 
uso di personanan riba 60 aña 
o personanan cu ta baha cu 
pensioen. Tanto p’e economia, 
pa salubridad publico y propio 
bienestar ta importante pa tene 
cuenta cu e grupo creciente aki 
di nos poblacion. Esaki ta un 
desaroyo internacional cu ta 
conta tambe pa nos poblacion 
cu conoce un proporcion cada 
bez mas grandi di personanan 
riba 65 aña. 

6 Cruiser’ nuclear ta sali 
rumbo pa Venezuela 

“ir* . - é-S- ■ M'v . 

hunto cu flota Ruso 



Cruiser nuclear ruso ' Petr Veliki' 


E ‘cruiser’ nuclear ‘Petr Veliki’ 
(Peter the Great) ta encabeza 
un flota di Rusia cu ayera a sali 
rumbo pa Venezuela pa realisa 
maniobranan naval, den un 
demostracion di poder militar 
Ruso sin precedente den con- 
tinente Mericano desde Guera 
Friu. 

Kremlin recientemente a in- 
tensifica su contactonan cu 
Venezuela, Cuba y otro paisnan 
Latino Americano frente un 
relacion cada vez mas tenso 
cu Merca desde e conflicto 
arma di luna pasa entre Rusia 
y Georgia. 

Durante Guera Friu, America 


Latina tabata scenario di en- 
frentamento ideologico entre 
Unión Sovietico y Merca. 

E vocero di armada Ruso, Igor 
Dygalo, a bisa cu e ‘cruiser’ 
nuclear Petr Veliki, y otro tres 
barco a sali ayera for di Sever- 
omorsk, base di e Flota di 
Noordzee di Rusia. 

E flota lo nabega 27.800 kilo- 
meter pa efectua maniobranan 
hunto cu armada Venezolano, 
Dygalo a bisa The Associated 
Press. 

E viahe di e flota a cuminsa 
despues cu dos bombardero 
strategico di Rusia a realisa un 


bishita na Venezuela. 

E aumento di e contactonan 
cu Venezuela parce di ta un 
contesta riba e mandamento di 
barconan di guera Mericano cu 
ayudo pa Georgia, cu a molestia 
Kremlin. Autoridadnan Ruso a 
critica e actividad militar Meri- 
cano na costa di Lama Preto na 
Georgia fuertemente. 

Presidente Venezolano Hugo 
Chávez a bisa den un entrevista 
diadomingo ultimo cu América 
Latina tin mester di un amistad 
firme cu Rusia pa reduci e influ- 
encia Mericano y mantene paz 
den e region. 




Bush ta mustra congresistanan 
riba e urgencia di e plan di 

rescate financiero 


PRESIDENTE George W. Bush 
ayera a mustra e congresistan- 
an Mericano cu ta mustra nan 
mes indeciso pa cu e plan di 
rescate financiero di 700.000 
miyon dolar, cu “no actua lo 
tin consecuencianan amplio” 
pa economia Mericano. 


“Mericanonan ta observando si 
democrata y republicanonan, 
Congreso y Cas Blanco, por 
yega na un consenso pa solucio- 
na e problema aki cu e urgencia 
necesario”, Bush a bisa den un 
comunicado. 

“Trahando hunto, mi ta confia 


cu nos por yega na e legislacion 
necesario pa preveni dañonan 
duradero na nos economia y en- 
frenta e reto extraordinario cu 
awe nos tin nos dilanti”, Bush a 
bisa, na momento cu e plan di 
rescate ta enfrenta resistencia 
den Congreso. 

Goldman Sachs 


E dos ultimo banconan grandi 
di inversion Mericano, Gold- 
man Sachs y Morgan Stanley, lo 
cambia nan modelo di negoshi 
y lo bira entidadnan comercial, 
despues cu nan respectivo solic- 
itud wordo aproba pa Reserva 


Federal di Merca (Fed). 

Segun un comunicado emiti pa 
Fed ayera marduga, cu e trans- 
formacion aki, ambos entidad 
lo pasa pa wordo controla pa 
Fed, y tambe nan por haya ac- 
ceso na e fondonan di emergen- 
cia di e institucion aki. 


Goldman 
Sachs y 
Morgan 
Stanley lo 
transforma 
den banco 
comercial 



Morgan Stanley 


Asina tambe, Fed ta autorisa 
Reserva Federal Newyorkino 
pa extende e credito na e fil- 
ialnan londines di Goldman 
Sachs, Morgan Stanleyy Merril 
Lynch.E medida aki ta condi- 
ciona na obtencion di e autor- 
izacion pertinente di e autori- 
dadnan competente Mericano, 
cu tin un periodo di cinco dia 
pa analisa e solicitud di Morgan 
Stanley y Goldman Sachs pa 
bira un ‘holding’ bancario. 

Den palabranan di e consehero 


delegado di Goldman Sachs, 
Lloyd C. Blankfein, “nos ta kere 
cu bao supervision di Reserva 
Federal, Goldman lo wordo 
considera como un institucion 
ainda mas sigur, cu un balans 
excepcionalmente limpi y un 
mayor diversidad di fuentenan 


di likidez”. 

Actualmente, Goldman tin dos 
entidad di deposito funcio- 
nando, e banconan Goldman 
Sachs USA y Europa, cu entre 
nan dos tin un total di 20.000 
miyon dolar na deposito di nan 
clientenan. 


Dieznuebe turista 
stranhro secuestra 


na Egipto 

E grupo a pidi 8,8 miyon dolar 
pa libera e rehennan, fuentenan 
di seguridad a bisa, y a agrega 
cu no tin informacion di cu e 
hecho tabata responsabilidad 
di militantenan islamita. 
Televisión estatal local a bisa cu 
un di e personanan secuestra ta 
un guardia di frontera Egipcio. 
Forzanan Egipcio a sigura e 
fronteranan ayera buscando 
informacion di e turistanan, cu 


UN grupo di 19 persona, entre 
nan turista Aleman, Italiano y 
un Rumano, a wordo secues- 
tra den sur di Egipto, cerca di 
frontera cu Sudan y Libia, fun- 
cionarionan Egipcio a informa 
ayera. 

Cairo - E secuestro aki ta e 
prome cu ta involucra turista 
stranhero na Egipto, aunke 
integrantenan islamita a yega 
di ataca e industria turistico 


den ultimo diez aña pa medio 
di atake cu bom y tiroteo cu 
a causa morto na centenar di 
persona. 

“Esaki ta un accion di un gang 
di personanan enmascara”, e 
ministro di Turismo Egipcio, 
Zoheir Garrana, a laga sa. 
Garrana a bisa cu e grupo 
secuestrá tabata consisti di 
cinco italiano, cinco aleman, un 
rumano y ocho egipcio. 



Turistanan ta bishita e tempel di Abu Simbel 


a wordo secuestra diabierna, 
ora cuater persona enmascara a 
ataca e grupo, cu tabata riba un 
safari den una zona remoto ca- 
minda e fronteranan di Egipto, 
Sudán y Libia ta uni. 

Mas tempran ayera Garrana a 
laga sa cu e negociacionnan a 
cuminsa pa e pago di rescate 
y pa asina logra liberacion di 
e rehennan, pero despues e’la 
informa na television cu no tin 
tal negociacion. “No tin nego- 
ciacion cu e secuestradornan 
pasobra no tabata tin contacto 
oficial di e grupo pidiendo Go- 


bierno Egipcio pa interveni”, 
e’la bisa. 

E funcionario a bisa cu e secues- 
tradornan por ta sudanes y e 
agencia di noticia MENA a bisa 
cu nan por a hiba e rehennan 
pa e pais ey. 

Mas trempan dialuna, Minis- 
terio di Relacionnan Exterior 
di Italia a bisa cu cinco ciuda- 
dano di e pais ta entre esnan 
secuestra. E ministerio tambe a 
bisa cu nan ta den contacto cu 
delegacion di e otro nacionnan 
involucra den e hecho pero no 
a duna mas detaye. 

Pa division di e alianza di Vlaanderen 


E gobierno di prome ministro 
Belgo, Yves Leterme, ayera 
tabata busca manera di sali di 
otro crisis, despues di e decision 
di su aliadonan nacionalista di 
Vlaanderen di e partido NVA cu 
a nenga di negocia un reforma 
di e sistema federal di e Reino 
cu esnan di habla frances. 

E impacto di e decision cu a 
wordo adopta diadomingo ul- 
timo pa NVA (Nieuwe Vlaamse 
Alliantie) a keda parcialmente 
reduci despues di e anuncio di 
e gobierno regional di Vlaan- 
deren di ayera, pa sigui cu e 
negociacionnan sin participa- 
cion di NVA. 

Tur e partidonan di e principal 
region di Belgica, Vlaanderen 


(cu 6 miyon habitante), cu ta 
representa den gobierno, a 
expresa nan mes na favor di 
inicio di discusionnan riba un 
reforma di e sistema federal, 
manera a wordo proponi diabi- 
erna ultimo pa e mediadornan 
designa pa Rey Alberto II. 

E decision unanime a bira posi- 
bel despues cu e unico ministro 
nacionalista di gobierno region- 
al, Geert Bourgeois, a anuncia 
su renuncia, cu ta un paso 
logico despues di e decision di 
su partido NVA pa no participa 
na e negociacionnan. 

E renuncia aki parce di ta seya 
e divorcio entre NVA y Partido 
Cristian-democrata di Vlaan- 
deren (CDV) na cual tanto e 


ministro-presidente di e region 
di Vlaanderen, Kris Peeters, 
como prome ministro Leterme 
ta pertenece 

Pero si e decisión di e gobierno 
di Vlaanderen ta desactiva e 
crisis politico di Belgica un 
poco, e no ta soluciona tur e 
problemanan di Leterme, ya 
cu e alehamento di NVA ta 
pone perde e mayoria cu cual 
e tabata conta den e fraccion 
di Vlaanderen den parlamento 
federal.Leterme di tur man- 
era ta mantene un importante 
mayorfa den e fraccion di Walo- 
nié y un mayoria global cu 
ta permiti’e keda den poder, 
aunque den un situacion po- 
litico hopi incomodo. 


Yves Leterme 



Belgica ta enfrenta 
crisis politico 


otro 



Ehud Olmert a entrega su renuncia na Shimon Peres; Prome Ministro Ehud Olmert y Ministro di Exterior Tzipi Livni 


PROME ministro di Israel, 
Ehud Olmert, a entrega su 
renuncia formalmente na presi- 
dente Shimon Peres diado- 
mingo ultimo. 

Jerusalem - Pero Olmert, cu 
ta involucra den un escandalo 
di corupcion, lo por keda den 
su cargo como prome minis- 
tro interino pa varios luna of 
siman, te na formacion di un 
Gobierno di coalicion nobo of 
te na eleccionnan anticipa di 
parlamento. 

Prome cu esey, Olmert a bisa 
den su reunion semanal cu su 
gabinete cu e ta anuncia su de- 
cision di renuncia “segun nor- 


manan di bon gobernacion” y 
cu e ta spera cu historia lo huzga 
e logronan di su mandato. 
Peres a bisa cu e lo conversa cu 
e 13 gruponan parlamentario di 
Israel prome cu e pidi un lider di 
fraccion formalmente pa forma 
un gobierno nobo. 

Olmert a wordo reemplaza pa 
e ministro di Relacionnan Exte- 
rior, Tzipi Livni, como lfder di e 
partido Kadima den un eleccion 
interno cu a tuma lugar diaran- 
son ultimo. 

Livni por bira e prome muher 
elegi como prome ministro di 
Israel desde Golda Meir den 
e decada di 1970. E vocero di 


Olmert, Mark Regev, a bisa cu e 
prome ministro saliente lo sigui 
den su cargo te ora su sucesor 
huramenta como tal. “No por 
tin un bashi di poder”. 

Olmert a reuni cu Livni y a 
priminti’e su apoyo total. 
Diadomingo Peres a conversa 
cu lider di e cuater fraccion- 
nan mas grandi di parlamento: 
Kadima, e Partido Laborista, 
Likud y Shas, y ayera e’la reuni 
cu e resto di partidonan, prome 
cu e’la viaha pa New York pa 
asisti na e ceremonia di inicio di 
e Asamblea General di Nacion- 
nan Uni, cu ta tuma lugar awe. 
Olmert a priminti pa renuncia 


ora un otro lider di Kadima 
wordo elegi. Si Livni, e prin- 
cipal negociador di Israel den 
e conversacionnan di paz cu e 
palestinonan, haya aprobacion 
di Peres pa purba forma un go- 
bierno, e lo tin 42 dia pa forma 
un coalicion. 

Un fracaso di e negociacionnan 
pa forma un otro coalicion, lo 
por conduci na eleccionnan 
parlamentario anticipa, loke lo 
hinca Israel den un incertidum- 
bre politico mas grandi. 

Livni parce di ta hiba un lucha 
duro pa mantene su asociacion 
politico cu e partido di e minis- 


Prome 
ministro 
di Israel, 
Ehud 
Olmert, ta 
presenta 
renuncia 

tro di Defensa Ehud Barak. 
Como un alivio pa Livni, Barak 
a reuni cu e lider opositor di e 
partido derechista Likud, Ben- 
jamin Netanyahu, diasabra, pa 
discuti e situacion politico. 
Analistanan polotico a bisa cu ta 
parce cu ambos homber tabata 
traha pa logra un acuerdo riba 
realisacion di eleccion anticipa 
di parlamento cu, segun en- 
cuestanan, lo duna e victoria 
na Netanyahu. 

Crisisnan ta menasa ayudo na esnan 



E crisis alimenticio y insta- 
bilidad economica ta menasa 
e obhetivo di Nacionnan Uni 
pa reduci probreza extremo na 
mundo na mitad pa aña 2015, 
segun un informe di Union Eu- 
ropeo (UE). 

E informe, skirbi pa un grupo di 
investigador di universidadnan 
Europeo y Mericano, a urgi e 
principal donantenan, man- 
era e bloke di 27 nacion di UE, 
Merca, y otronan, pa cumpli 
cu nan promesa di asistencia y 
pa sigura nan mes cu nan con- 
tribucionnan ta worde inverti 
efectivamente. 

Den epoca di presupuestonan 
nacional ahusta y e crisis fi- 
nanciero na Merca, “e proceso 
mester wordo accelera y esaki 
ta rekeri un mayor coherencia 
politico na tur nivel”, segun 
François Bourguignon, di e 
Colegio di Economia di Paris, 
cu a dirigi e grupo. 

A pesar di algun progreso, e in- 
vestigadornan a pidi e donante- 
nan pa nan adapta nan maneho 
di asistencia pronto, pa enfrenta 
e problemanan actual. 

E grupo a pinta un panorama 
scur pa e nacionnan mas pober 
di mundo, specialmente na 
Africa subsahara, caminda tin 
e indice di pobreza y di escasez 
mas grandi. 

“E panorama di crecimento in- 
mediato pa e nacionnan den de- 
saroyo ta menos positivo cu por 
lo menos un decada, debi na e 
deterioro di economia mundial 
hunto cu e conmocionnan den 


prijs di petroleo y alimento”, e 
informe a bisa. “Esaki ta afecta e 
perspectivanan economico pa e 
paisnan pober; por reduci capi- 
tal, inversion, y fluho migrato- 
rio cu ta beneficia paisnan den 
desaroyo, y tambe e ta risga di 
mina e apoyo den paisnan rico 
pa ayudo di desaroyo”. 

E subida di prijs di alimento ta 
debi parcialmente na produc- 
cion di biocombustibel na UE 
y na Merca, segun e grupo, cu 
a agrega cu “indudablemente 
reduccion di pobreza ta dis- 
minuyendo, y posiblemente 
revirtiendo”. 

E informe a bisa cu e progreso 
te awor tabata “hopi iregular” 
ya cu mientras algun nacion 
Asiatico manera India, China y 
Indonesia ta avanza danki na un 
firme crecimento economico, 
otro nacionnan Africano ta 
keda atras pasobra a haci poco 
pa sigura cu e programanan di 
asistencia ta enfoca riba nan 
problemanan specffico. 

Tambe e grupo a urgi e donan- 
tenan pa cuminsa pensa riba e 
obhetivonan di nan asistencia 
mas leu cu 2015, advertiendo 
cu hopi di e paisnan mas pober 
lo no ta capaz di alcansa e 
metanan den siete aña. 

E comisionado di UE pa ayudo 
di desaroyo, Louis Michel, a 
bisa e estadonan miembro cu na 
mester aumenta nan asistencia 
na e paisnan pober, si nan ta 
desea di cumpli cu e metanan 
di Nacionnan Uni. 

E 27 nacionnan di UE a invirti 
0,38% di nan producto interno 


mas pober di mundo 



bruto den ayudo pa desaroyo 2006. Esey a nifica 47.700 mi- na 2006 y 46.100 miyon euro 
na 2007, compara cu 0,41% na yon euro (69.200 miyon dolar) (66.900 miyon dolar) na 2007. 

Mester di mas donacion pa por caba di drecha e scol 


Digicel a cana hunto cu Jacinta Kleuterschool pa recauda fondo 


DIABIERNA atardi un grupo grandi di hende, mayoria proce- 
dente di pueblo di Dakota a duna un man dor di participa den un 
caminata cu a sali for di Centro di Bario Dakota. 

E caminata aki tabata patrocina pa Digicel Aruba den cuadro di su 
ayudo incondicional n’e scol Jacinta Kleuterschool di Dakota. 
Manera ta conoci, e scol mester di ayudo urgente pa por haci traba- 
onan di reparacion pa por duna les den un ambiente mas agrada- 
bel. Digicel durante temporada di vakantie a percura pa cambia tur 
e bentananan di e scol y tambe pa duna un verf n’e partinan mas 
urgente. Pero esaki no ta tur, e scol mester di mas ayudo. 

Esnan cu a participa den e caminata a haci un contribucion chikito 
pa yuda e scol, mientras cu Digicel a percura pa nan tur haña un 
bunita t-shirt di e celebracion di 5 aDña di e compania di celular cu 
mas ta creciendo na Aruba, Antiyas, den Caribe y awor hasta den 
Centro America. Gerente di mercadeo di Digicel Dutch Caribbean 
a bisa cu e tipo di donacionnan asina ta cuadra totalmente den e 
plan di Digicel, esta pa ta un bon ciudadano corporativo den tur 
e mercadonan na unda Digicel ta operando. 

Resureccion di un grandi 


Barcelona ta logra golea 
Reak Sporting den Liga 


BARCELONA a logra dia- 
domingo bolbe bek, na golea 
6-1 riba Real Sporting, cu sin 
punto ta sera e clasificacion di 
e Prome Division, categoria den 
cual a incorpora e team diez aña 
despues di a perde esaki. 
Despues di su derrota na Soria 
contra di Numancia (1-0) y e 
empate na cas contra di Racing 
Santander (1-1), Barcelona a 


yega na Gijon cu e obligacion 
di logra su prome triunfo, cu 
lo otorga esaki e trankilidad na 
un team cu al fin, a cuminsa na 
mustra calidad enorme cu tin. 
Pep Guardiola a dicidi sigui 
lagando afo di e team inicial 
Bojan Krkic, cu a participa na 
e festival di e team den di dos 
mitar y den e mesun tempo e 
figura hoben Sergio Busquets, 


ken a completa un gran wega. 
Manolo Preciado a saca tres 
novedad riba e team cu a perde 
4-3 na Sevilla un wega den 
cual tabata domina 2-0 na di 
20 minuut. 

Tabata precisamente e camerun 
ken practicamente a laga los 
e wega apenas despues di e 
prome mei ora, na di cabesaso, 
riba e linea di gol. 


Si bo tip conduci na un articulo exclusivo den AWEMainta 
Potret saca cu camara of celular tambe ta participa 


srns: 733 -TJPS^ioiJjris: 733^3477 

or ernoil :ip5©3V'/errj3irii3.corn 


AWE 1 

aint 


Pigicel 

E Red Mas Grandi y Mihor. 




























































18 I Deporte 


Diamars 23 di September 2008 I AWEMainta 



Solamente un paso mas 

Pep Guardiola a 
bisa cu mester 
sigui traha duro 


E entrenador di Barcelona, Pep Guardiola, a sigura cu den 
e descanso, y cu e 2-0 na fabor, a adverti su hungadornan 
cu Sporting a lanta wega asina den otro ocasion pa loke 
no por relaha y a indica cu e expulsion di Gerard a resulta 
definitivo. 

Guardiola, ademas a felicita e fanatico local pa e constante 
apoyo na su team apesar na e amplio resultado den contra. 
E tecnico a considera cu e victoria solamente ta un paso mas 
cu tin cu sigui traha y a manifesta cu loke tin ta un team grandi 
cu no ta valora e tipo di victoria asina, paso tur hende ta duna 
y si perde ta culpa di nan. Y no ta asina paso Sporting a lucha 
y a entrega durante full e wega. 

E entrenador di Barcelona a bisa cu mester un victoria asina y 
a reconoce cu a drenta e ocasion cu tabata tin y otro biaha no, 
pa posteriormente elogia e wega pa e hoben Sergio Busquets, 
di cual a afirma cu ta un futbolista cu hopi personalidad y cu 
tin un gran futuro su dilanti. 

Pa Guardiola, Sporting a ofrece bon sensacion y e teamnan 
cu kier gana den e veld tin cu lucha hopi, y incluso a yega na 
bisa cu contra Getafe a perde inhustamente. 


T’e ainda no tey 

Ronaldo a bisa cu ta recupera na Flamengo 
cu idea pa bay Europa bek 




RONALDO ta sigui pensa den 
futbol europeo mientras ta 
recupera di su lesion na Brasil, 
unda ta bisa ta traha seis dia pa 
siman den dos sesion diario pa 
bolbe na competencia aki dos of 
tres luna y a bisa cu Inglaterra 
ta un gran posibilidad. 

Den un entrevista publica diabi- 
erna pa e corant L’Equipe, e ex 
hungador di Milan, Real Madrid 
y Inter a bisa cu Manchester City 
ta den lansa un proyecto in- 
creibel cu hungadornan grandi 
y a bisa cu ta papiando riba un 
posibel incorporacion. 

Un proyecto largo, e delantero 
a bisa cu na su casi 32 aña ta 
recupera di un lesion grave cu a 
pone esaki aparta di e terreno di 
e wega desde e luna di february, 
cu por duna resultado di biaha 
paso City kier transforma orden 
den futbol mundial. 

Un vocero di Manchester City a 
reconoce e ultimo siman cu ta 
existi contacto cu e futbolista 
na augustus pero a desminti 
cu Ronaldo ta bay hunga den 
e club. 

E club ingles, recientemente 
cumpra pa e magnate di Dubai, 
ta planea hasi compra grandi 
den e proximo luna nan y desde 
e club a pone nomber incluso di 
Cristiano Ronaldo, aunke e por- 
tugues di Manchester United a 
declara cu no ta bay den otro 
team di e ciudad den cual ta 


biba. E brasileño Ronaldo a bisa 
di a papia cu su compatriota 
Robinho, recientemente cum- 
pra pa City, pero a nenga cu a 
papia di e club ingles. 

A bisa tambe di un posibel 
interes pa hunga den Paris 
Saint-Germain, un club cu ta 
trahando un bunita proyecto, 
cu a busca bon hungadornan y 
cu ta un team capas di logra e 
titulo di liga frances y cu ta den 
un ciudad cu ta gusta y den cual 
tin un apartament. 


Despues di e critica ricibi pa su 
sobrepeso, e brasileño a declara 
cu no tin nada ilogico na a logra 
subi algun kilo, despues di cinco 
luna sin train y a reconoce cu ta 
normal cu algun crea un par di 
kilo y cu otronan ta baha peso. 
Apesar di tur esaki, e brasileño a 
bisa cu tin e pasion y e amor pa 
e futbol cu ta dispuesto na hasi 
tur e esfuerso y tur sacrificio y 
cu pa esaki lanta tur dia pa traha 
di dialuna pa diasabra na dos 
training pa dia. 

Agencia di Viahe di Comité Olympico cu su evaluacion di 
Weganan Olimpico diabierne awor na cas di Chu Halabi 

Pa: Vigiladornan critico di deporte 


MUNDO deportivo di Aruba a 
haya e noticia y confirmacion 
cu diabierna 19 di september 
pa 5 or di atardi lo tin un re- 
union importante na cas di e 
conocido experto den deporte, 
sr.Chu Halabi, cu e unico meta 
pa evalua e prestacion di Aruba 
den Weganan Olimpico. 

Ta incomprendible, cu despues 
cu tabatin asina hopi critica den 
prensa local, riba e delegacion 
enorme cu a compaña dos atleta 
cu a bay Weganan Olimpico riba 

un invitacion.awor ta sinti 

e necesidad pa bay evalua nan 

participacion. 

For di un grupo cu a identifica 
nan mes como: “Vigiladornan 


critico di desaroyo di deporte; 
Boepi Groder, Ralph Guda, 
Celestino Lesire, Lucien E. Mo- 
hamed y Austin E. Thomas”, 
nos di AWEMainta a haya nan 
comentario. 

Lastimamente p’e mundo de- 
portivo di Aruba, varios atleta 
a trata di clasifica den varios 
competencia internacional, 
pero tur nos atletanan a faya 
den nan intento. 

Esaki nifica simplemente cu nos 
mester prepara mas mihor, pa 
nos subi nos nivel deportivo den 
nos propio region. E maheho 
di e expertonan Chu Halabi y 
Edmundo Josiah a faya, y no 
a surti e resultadonan cu COA 


a spera. 

E unico opcion pa COA ta pa 
manda e dos cabayeronan aki 
cas, y busca otro experto cu 
si sa ki ta come y bebe den 
nos mundo di deporte, segun 
e Vigiladornan critico di nos 
deporte. 

Jan Roodzant di landamento 
y Fidert Vis di Judo a haci nan 
best pa clasifica dor di train 
duro y pasa den camponan di 
entrenamento den exterior, 
pero simplemente no tabatin 
bastante clase y nivel pa por 
sobresali, ni den nos propio 
region. 

Ta logico e ora ey cu nos NO por 
spera milagronan den nivelnan 



Cansa di Busca? 


y/y/> 


M 


No busca leu.. 


Awor cu 

MERCANCIA 

NOBO! 


Bishita nos pa 
escoge e mihor 
flus, dashi, 
camisa f carson 
y mucho mas 


Situa na Avenida Milo Croes 71 • Tel 5822303 


Habri di Dialuna pa Diasabra 9am-6pm 


di Pan Americano y Weganan 
Olimpico. 

Tta hustamente den nos propio 
region nos mester competi y nos 
mester purba gana.Ban stop di 
gaña nos mes cu nos mester 
biaha pa competi den Campe- 
onatonan Mundial y Olimpico. 
Simplemente bisa: Nos no tin e 
nivel ey,. 

Ta mihor nos evalua di con Pres- 
idente Leo Maduro y Secretaria 
General Nicole Hoeverts no 
tabata suficiente pa compaña e 
dos atletanan pa Beijin. Pakico 
nos mester a paga tambe pa 
Betto bay como entrenador di 
Vis y dicon mester a paga p’e 
Cubano Santisteban bay como 
entrenador di Roodzant. Placa 
benta afor toch??? 

E dos atletanan aki a ricibi 
un invitacion pa bay keiro.... 
Of acaso nan tabatin den nan 
cabez cu nan por a presta riba 
nivel Olimpico??? Keep on 
dreaming! Ki gastamento di 
placa. 

Pero awor ta bin e peor.... 

Nos tabatin un persona den e 
delegacion cu un tarea super 
importante. Drs. Ling Wong a 
haya e dificil tarea di Chef di 
Mision. E tabata responsabel 
p’e dos atletanan. Sinembargo 
directiva di COA a reuni y na un 
manera serio a tuma e desicion 
cu sra Mary Sing tambe mester 
haci e biahe aki, pa motibo cu 
kizas e trabaonan lo ta mucho 
pisa pa Drs. Ling Wong.... Asina 
ta cu sra Mary Sing tambe a 
asumi su responsabilidad y a 
biaha pa Beijin, China. 

Colmo de los colmos ta, cu 
probablemente COA tabatin un 
botin yen di placa, pasobra di- 
rectiva di COA a dicidi cu sr. Chu 
Halabi y Licensiado Edmundo 
Josiah tambe mester compaña 
e delegacion di Aruba. Mester 
tin experto cu por traha raport 
di locual ta sosodiendo den 
Weganan Olimpico????? 


E Secretaria General di COA 
ta haya cu e aspecto aki ta di 
sumo importancia. Ban spera cu 
Claret Lopez duna e señora aki 
otro oportunidad p’e acentua di 
ki gran importancia tabata, cu 
e dos cabayeronan aki a biaha 
den e delegacion y cuanto con- 
trato a wordo firma. 

Anto, nos no ta cla ainda. Nos 
por a tuma nota cu despues di 
un siman e conocido experto 
den deporte sr. Karel Williams, 
mihor conoci como Cai Cai, 
tambe a biaha pa China. Tabata 
obvio cu e tambe mester a tuma 
nota di con e organisacion di e 
Weganan tabata, y probable- 
mente e mester a reuni riba 
nivel halto riba e ultimo desa- 
royonan di e deporte di softball 
den Wega Olimpico. 

Ta espantoso pa realisa cuanto 
placa COA a gasta den e aven- 
tura aki, nos ta interesa pa sa 
cual dirigente lo ta presente dia- 
bierne atardi pa scucha e raport 
critico di nos expertonan den 
mundo di deporte aki na Aruba. 
Ban spera cu Chu a percura pa 
un bon BBQ p’esnan cu a duna 
acto di presencia. 

Di aki nos ta invita prensa 
deportivo pa nan tambe bai 
scucha ki dirigentenan di COA 
tin como plan pa aki 4 aña, 
segun e vigiladornan critico di 
deporte. 

Nos tur lo haci nos best pa 
forma parti di e team di COA. 
Dushi nos ta haci y nos ta laga 
Gobierno y Lotto paga pa tur 
e gastonan. Que hubo!! COA, 

QUO VADIS.COA unda nos 

tabay!!!!!!!! 


Mamta 

Nos e-mail: 


noticia@awemainta.com 


Tel: 583-1400 
Fax: 583-1444 

Tiger Taekwondo 
Academy ta bek 



IIm bo plra cowiiriiMrii mfa Éa 

Abona y ricibi bo corant preferi te na 
porta di bo cas tur mainta 


Otro operacion 

Hideki Matsui 
tabata hinka den 
un operacion na 
su rudia 


E temporada di Hideki Matsui a conclui. E pelotero di Yankees 
tabata manda pa operacion di su rudia banda robes dialuna, 
un biaha di biaha cu e team t’e Toronto. 

Inactivo desde 23 di juni pa 18 di augustus debi na un in- 
flamacion na su rudia. Matsui a bay di 3-1 cu un single y un 
careda anota den e victoria di Yankees di 7-3 riba Orioles 
diadomingo, ultimo wega den historia di Yankee Stadium. 

E outfielder-bateador designa a caba e temporada cu un aver- 
age di .294 cu nuebe homerun y 45 RBI. 

Ultimo, Matsui a bisa cu lo no drenta den camber di operacion 
t’e cu Yankees keda elimina di postseason. New York lo keda 
afo si haya un derrota mas, of un victoria di Boston. 

Matsui a bisa cu e operacion ta similar na esun cu a hasi na 
su pia banda drechi, loke a pone su debut t’e dia 9 di maart. 
E biaha aki, ta spera ta cla trempan pa e spring training. 


Mamta 


Abona yama 583-1400 




TIGER Taekwondo Academy bow direcion di Sr. Teo Rodriguez kier a anuncia cu proximamente 
nos lo ta dunando un seminario di Taekwondo. Esaki lo tuma lugar na Hard Core Gym riba Diamars 
y Diahuebs di 6 pa 7pm pa infantil y 7 pa 8pm pa esnan di 12 anja pa ariba. Pa tur esnan interesa 
por tuma contacto directamente cu Sr. Teo Rodriguez na telefon 741 5446. Taekwondo ta un di e 
arte marcialnan mas conoci na 

mundo y cu ta wordo practica principalmente na Korrea. Teakwondo ta tambe un deporte Olympico 
pa algun anja caba y ta wordo reconoci pa su disiplina. 

Milan a bolbe 

AC Milan ta logra un tremendo wega 
y ta logra su prome tres punto 

“PA sali di e crisis, mester actua manera un team y no manera semper como individual”:, esey ta- 
bata e palabra cla di Carlo Ancelotti despues di e segundo derrota consecutivo den e campeonato di 
Milan, algo cu su hungadornan ta mustra di a compronde hopi bon. 

Cu un actuacion hopi mihor di full e team, Milan a golea 4-1 riba Lazio. Clarence Seedorf a habri e 
score, Mauro Zarate a empata di manera liher y despues Gianluca Zambrotta y Pato y Kaka a duna 
e cifra definitivo na e score. Di e manera ey, Milan ta logra su prome tres punto den e tabla y awo 
ta comparti lugar cu Bologna y Genoa, curiosamente e dos teamnan den cual a perde den e dos 
prome fecha, e di 15 lugar. Lazio, pa su parti, ta sigui cu seis punto y ta ubica na di tres lugar hunto 
cu Palermo, Catania y Atalanta. 

Lazio a para cu un 11 espectacular, Mauri a sera patras di Zarate y Pandev. Na comienso, Seedorf a 
hasi e diferencia, paso a sali cu e posicion di banda robes y a logra semper den e wega ofensivo. 




- T H E C I N 


SCHEDULE VALID TILL SEPTEMBER 23 


AT RENAISSANCE - ORANJESTAD 



A S - 


m 

BANGKOK DANGEROUS 



NEW 

1 


daily: 4:50 

7:00 

9:10 



■= 


matinee: 12:30 

2:40 

late show: 

11:20 


n 








m 

PINEAPPLE EXPRESS 






daily: 

6:50 

9:10 



m 


matinee: 


late show: 

11:10 



PG31 

BABYLON AD 





'mm 


daily: 4:10 

6:05 

8:00 

9:55 


. , 


matinee: 12:20 

2:15 

lateshow: 

11:50 




SPACE CHIMPS 







daily: 5:10 





'-t 


matinee: 11:50 

1:35 and 3:20 

late show: 



iou 

m 

STEP BROTHERS 





, 


daily: 4:15 

6:15 

8:15 

10:15 




matinee: 12:15 

2:15 

late show: 

12:15 



m 

DEATH RACE 







daily: 4:05 

5:50 

7:40 

9:30 


m 


matinee: 12:25 

2:15 

late show: 

11:20 










rpGi 

JOURNEY TO THE CENTER OF THE EARTH 





daily: 4:05 

6:05 

8:10 

10:10 




matinee: 12:05 

2:05 

lateshow: 

12:10 


- 

AT PASEO HERENCIA 


m 

DEATH RACE 







daily: 4:50 

7:05 

9:20 



* 


matinee: 12:20 

2:35 

late show: 

11:35 



PG-ll 

PINEAPPLE EXPRESS 






daily: 4:55 

7:10 

9:25 





matinee: 12:25 

2:20 

lateshow: 

11:40 


-- 

PG-11 

THEROCKER 





** 


daily: 

6:00 

8:00 

10:00 


i--.* 


matinee: 


late show: 

12:00 










PG-0 

BABYLON AD 







daily: 4:00 

6:00 

8:00 

10:00 


** 


matinee: 12:00 

2:00 

late show: 

12:00 



PG-11 

MAMAMIA 







daily: 4:40 

7:00 

9:10 

11:25 




matinee: 12:15 

2:30 

late show: 




:mi' 

STEP BROTHERS 







daily: 4:05 







matinee: 12:05 

2:05 

late show: 




m 

MIRRORS 







daily: 4:50 

7:05 

9:20 





matinee: 12:10 

2:30 

lateshow: 

11:40 




DRIVE-IN September18- 

September 21 




m 

ELEGY 







Thursday: 8:00 

Friday: 8:00 & 10:30 



■ 

i§g| 

ELEGY 







Saturday: 8:00 & 10:30 

Sunday: 8:00 






Matinee: sat & sun I Late show: Fri & Sat 

Di acuerdo cu Pancho Geerman 

Educacion na Aruba no ta un balor cu ta 
resalta den nos comportacion diario 




PRODUCTIVIDAD ta vincula cu 
educacion-conocimento. Aki mester 
constata cu e nivel di educacion di nos 
comunidad t’abao. Asina mr. drs. Pan- 
cho Geerman a duna di conoce durante 
su presentacion na Biblioteca Nacional, 


unda el a hiba un lectura riba: “Cultura 
como herment di desaroyo”. 

Segun mr. drs. Pancho Geerman, Censo 
2000 ta indica cu 77% di nos pobla- 
cion tin maximo un nivel di educacion 
MAVO-HAV03-VWO 3. Den su opinion 
educacion no ta un balor cu ta resalta 
den nos comportacion diario y e lugar 
cu nos ta dune den nos relacion cu 
otro. Por constata cu e forma cu perso- 
nanan ta wordo recruta specialmente 
den sector publico, pero tambe den 
sector particular ta a base di relacion 
personal. 

Nombramentonan di compinchi a base 
di relacion personal-politico y no a 
base di capacidad den sector publico 
ta usual. Ta sali anuncio pa cierto fun- 


cion academico, sinembargo mayoria 
di vacatura pa personal te nivel medio 
tawordoyenadirectamente. Ehecho 
cu salario y condicionnan di trabao 
den sector publico p’esnan di menos 
educacion ta mas halto cu den sector 
priva ta atractivo pa hopi trahador. 
Pone acerca e falta di control y balota- 
cion profesional di trahador publico 
ta ingredientenan cu no ta beneficia e 
productividad di e sector publico, mr. 
drs. Pancho Geerman a sigui señala. 
Reconocemento cu educacion como 
balor mester wordo reforza ta resalta 
tambe den e Plan Strategico di Ense- 
ñansa (Nationaal Onderwijs Plan) 
2007-2017. Como un di areanan di 
prioridad ta stipula: Aumenta balor di 


educacion como un vehiculo pa desa- 
royo nacional dor di fomenta sosten 
amplio di comunidad pa educacion. 
Den un mundo cu ta basa riba inova- 
cion y aumento di eficiencia continuo 
ta di suma importancia pa nos balora 
educacion. Ta conoci cu muchanan den 
un ambiente cu problematica social 
emocional ta confronta problema den 
nan desaroyo y cu enseñansa. 

Den e cuadra aki ta importante como 
pais pa inverti den e fundeshi di nos 
educacion y sostene mayornan den 
lantamento di nan yiunan. Lamen- 
tablemente tin hopi mayor cu ta co- 
manda nan yiu, pero no ta dialoga y 
stimula nan, mr. drs. Pancho Geerman 
a splica. 


Digicel ta aporta cu 1.3 miyon 

dollar pa yuda 

damnificadonan di horcan den henter Caribe 


DIGICEL a aparta un suma di US$1.3 
miyon pa yuda damnificadonan di hor- 
cannan Gustav, Hanna y Ike cu a azota 
algun isla den nos region. 
Respondiendo na e devastacion cu por 
ehempel Haiti a sufri den e ultimo luna, 
Digicel a cuminsa un serie di iniciati- 
vanan pa yuda e comunidad Haitiano pa 
drecha nan infrastructura y sali bek pa- 
dilanti. Di acuerdo cu Michelle Winklaar, 
gerente general di Digicel Aruba “For di 
tempo cu nos a inicia cu nos servicionan 
na Haiti na luna di Mei di aña 2006, ta 
henter e pais nos a adopta. Nos ta parti 
di e comunidad y nos ta tristo di por a 
mira e dañonan cu a wordo causa door di 
e horcannan y nos kier hasi lo maximo pa 
yuda den e proceso aki”. E compromiso 
di US$1 miyon pa yuda Haiti ta consisti 
di US$400,000 cu a bay pa e asina yama 
NGO’s, US$400,000 na yamada gratis y 
US$200,000 na ayudo directo. 

Den cooperacion cu Crus Cora, Food 
for the Poor, Catholic Relief Services, 
Concern y Agerca, e donacion na e 
organisacionnan no-gubernamental lo 
percura pa asistencia yega na e areanan 
cu mas a wordo afecta recientemente, 
manera ta e caso di Nippes cu te awe no 


a ricibi ningun asistencia. E asistencia 
ta consisti di cuminda, articulonan 
di prome necesidad, productonan di 
higiena, remediy transporte aereo di dos 
planta pa procesa awa potable. 

Adicionalmente e compania a pone 
US$200,000 disponibel pa yuda esnan 
afecta den forma directo. Digicel ta 
aportando cu no menos di US$400,000 
na yamada gratis cu a wordo duna na 
clientenan den e areanan mas afecta 
manera Artibonite (Gonaives) y Nippes 
y tambe parti nan Zuid, Zuid Oost y West 
di Haiti. Si mira e impacto cu e horcan- 
nan aki tabatin riba Haiti, e iniciativanan 
aki ta sumamente importante. 

Usuarionan den henter Caribe incluy- 
endo di Antiyas y Aruba por contribui 
na e fondo pa yuda e victimanan door 
di manda mensahenan SMS cu e pa- 
labra HELP na number 5151 mientras 
cu Haitianonan cu ta biba den exterior 
por usa e servicio di “Digicel Top U Up” 
pa transferi credito y e intermediari- 
onan den exterior a bay di acuerdo pa 
no cobra niun comishon pa asina 100% 
di donacionnan via Digicel yega na nan 
destino. 


Digicel su aporte no a keda limita sola- 
mente na Haiti, pasobra na Jamaica e 
compania a haci donacion di cuminda y 
articulonan di prome necesidad na e ofi- 
cina di desater, sin lubida US$230.000 
cu a bay na e fondo di Gobierno pa yuda 
damnificadonan di horcan Gustav y un 
otro US$30.000 pa yuda reconstrui e 
structura di “Mustard Seed Communi- 
ties” cu ta e prome proyecto social cu 
Digicel a cuminsa cune for di aña 2001. 

Na e islanan di Turks & Caicos tambe 
Digicel a duna un man, mandando dos 
avion priva cu ayudo di remedi y articu- 
lonan di prome necesidad pa esnan den e 
areanan cu mas a ricibi daño di horcan. 
A percura pa tur hende na e islanan aki 
haya acceso na un celular gratis y un 
car-charger pa nan por keda comunica 
cu nan famianan. 

Danki Dios cu akibanda nos no a ricibi 
bishita di horcan y ta spera di no ricibi 
ningun tampoco. Ta pesey ta importante 
pa nos tambe duna un man na otronan 
cu si ta pasando den menos bon tempo. 
Por manda un SMS na number 5151 y 
asina aporta na e fondo cu ta bay pa yuda 



e islanan mas afecta, specialmente Haiti. 
Cada SMS ta costa solamente 50 cen y 
ta bay completamente na dicho fondo di 
ayudo. E campaña di ayudo aki ta conti- 
nua te cu dia 19 di October 2008. 

“Nos responsabilidad cu e islanan aki 
ta bay hopi mas leu cu djis sigura cu 
nan por keda den comunicacion cu nan 
famia y amistadnan, algo cu nos a logra 
cu hopi exito durante e horcannan cu a 
afecta Caribe. Mescos cu nos ta compro- 
meti den forma continuo cu tur hende 
tin acceso na telecomunicacion cu nan 
ta depende riba dje, nos compromiso 
tambe ta pa yuda e comunidadnan aki pa 
nan reconstrui nan pais” asina Michelle 
Winklaar a termina bisando. 

Ban teima un poco mas 


MI no por bisa otro di a keda sumamente babuca pa e 
reaccion di ruman di Minister Wever, Remigio “Mimi” 
Wever riba un remitido den cua mi ta referi na e diplo- 
ma falsifica di su ruman minister. Esaki por lo pronto 
lo ta mi ultimo reaccion riba e cuestion aki, pasobra 
tin otro asuntonan mahos cu mester haya atencion, 
manera FundaCartera y AZV. Pesey mes mi lo ta corto y 
al caso. Riba e ponencia amibiguo di sr.Remigio Wever 
den cua e ta puntra si un hende despues di a comete un 
delito tin derecho riba rehabilitacion, mi kier ta masha 
cla mes. Tur hende cu a comete un crimen (p.e. horta, 
mata, falsifica un diploma etc.) y a paga nan debe na 
comunidad, despues di a wordo sentencia dor di un 
hues, tin tur derecho di mundo riba rehabilitacion. 
Quien sea cu e ta. Esaki ta algo cu tur hende cu sano 
hucio mester sa y comprende. Te asina leu cu ami sa 
ningun dia Minister Wever a paga un cen bek di e 
placa cu el a gana inhustamente cu su diploma imita. 
Segun Remigio, admiti su delito, pasa berguensa y 
ta arepenti ta bastante castigo pa su ruman minister. 


Esaki ta ley di cauchi’baulo. Con Remigio lo haya si 
mañan un hende comete un crimen (mata, horta, 
comete fraude, falsifica un diploma etc.) y e mester 
aparece dilanti hues y e ta sali liber pa motibo cu el 
a admiti, e y su famia a pasa berguensa y ta arepenti. 
Esaki ta e ley cu Remigio kier pa pueblo di Aruba? Mi 
no ta kere tog? Tambe mi kier bin riba e ponencia di 
Remigio Wever, kende ta skirbi cu su ruman a perde 
trabou despues cu su delito a wordo descubri. Mi 
mester corehi esaki. Minister Wever NO a perde su 
trabou despues cu a descubri cu su diploma tabata 
falso, pero a haya un cambio di trabou. Di WEB el a 
bai traha pa TAV (Tijdelijke ArbeidsVoorziening). TAV 
tambe tabata un departamento di gobierno y eynan 
su salario tabata wordo paga cu placa di pueblo. Un 
cambio di trabou, nada mas. Ta pesey mes mi lo keda 
teima riba e asunto aki te dia cu mi lesa of tende cu 
sr. Minister Wever a wordo sentencia dor di un hues 
pa paga bek na comunidad pa e delito cu el a comete. 
Otmar no mester di ami pa defende. Loke si mi por 


bisa ta cu el a gana su casonan cu honor y a sali liber 
di delaster un acusacion cu a pone den su contra. Un 
hues imparcial a dicta su setenecia despues cu den un 
forma mahos el a wordo persegui dor di e gobierno aki. 
Finalmente mi kier remarka cu ami no tin amo ni doño. 
E dia cu mi cumpli sesenta aña y banda di mi pensioen 
gobierno mantene mi na trabou pa no haci nada otro 
cu skirbi shisheria den corant y trata na defende lo 
indefendibel, e dia ey mi lo tin amo y doño. Dia cu mi 
yiunan haya contractnan lucrativo di gobierno, paga 
cu placa di pueblo, e dia ey lo mi tin amo y doño. Dia cu 
banda di mi pensioen mi ta bira consehero di gobierno 
y gana un dineral pa mi drumi den Parlamento y haci 
mi mes interesante, e dia ey lo mi no ta liber mas y mi 
mester responde na mi amo y doño. Pero, mi a nace 
un hende liber y te dia di awe ta un hende liber y por 
cana liber den e comunidad aki, pasobra mi no debe 
ningun hende nada den ningun forma. 

Myriam Croes 


Rumannan Croes ta 
ofrece buki na 

Fundacion Adopt 
an Adict 



AUTOR Yolanda Croes, hunto 
cu su ruman Mr. Desiree Croes 
di “Oficina pa Conseho Hu- 
ridico Croes & Croes”, a haci 
entrega di su bukinan na sra 
Audrey Croes-Lacle di Funda- 
cion Adopt An Adict. Ruman- 
nan Croes a haci e gesto aki den 
nomber di nan mama y nan otro 
rumannan, mustrando asina e 
aprecio grandi cu nan tin pa e 
iniciativa di sra Audrey Croes- 
Lacle pa yuda adictonan kita 
for di e maldito droga. “Asina 
cu mi a lesa den corant cu nos 
hendenan na Hogares Crea ta 
pidi buki pa lesa den nan mes 
idioma, mi a dicidi di regala 
Fundacion Adopt An Adict mi 
bukinan: “Acompaña pa un 
Angel, Unda bo ta Mami y Perdi 
riba Lama”. Nos mes tin un ru- 
man cu ta droga y nos conoce 
e dolor y angustia cu esaki ta 


trece cu ne pa henter famia y 
pa tur hende rond di nos. Loke 
sra. Audrey Croes y tur esnan 
den e Fundacion Adopt An Adict 
ta haci, ta un trabou noble cu ta 
rekeri curashi, forsa y hopi pla- 
ca cu mester sali di nos propio 
hendenan. Un iniciativa cu bal 
sosten di comunidad y comercio 
henter. Na e momentonan aki 
Fundacion A.A.A. a manda 35 
adicto pa Santo Domingo y nan 
wachtlijst ta creciendo. Tin 40 
instituto di Hogares Crea plama 
rond Santo Domingo y nan pro- 
grama ta dil8 luna. Fundacion 
FAAA ta conta cu 24 luna pa 
cada adicto, ya cu tin ora nan 
mester di tres luna of mas pa 
adapta y pa detox prome cu 
nan por drenta e programa. Un 
adicto ta costa $100.- pa luna, 
pero tin caso cu ta costa $150.- 
pa luna. Esakinan ta hendenan 


cu ta haya problema di salud 
durante nan tratamento. Na 
total mester di $7.560.= pa 
mantene un adicto na Hogares 
Crea pa dos aña. Sra Audrey 
Croes a conta cu F.A.A.A tin 
hopi sponsor comerciante, pero 
tambe individuonan kende ta 
patronisa un adicto, pero cu 
nan mester hopi mas. Nan vi- 
sion y bista na horizonte ta pa 
construi un lugar propio aki 
na Aruba, un tipo di ‘half-way 
house’ pa ricibi e hendenan cu 
bolbe Aruba bek for di Hogares 
Crea. Pa guia nan y prepara 
nan prome cu nan drenta co- 


munidad y mercado laboral 
bek. Ya caba tin 7 compania cu 
a ofrece trabou na esnan cu re- 
gresa ‘clean’ for di nan trato na 
Hogares Crea. E prome grupo 
a bai na juni 2007 y nan ta 
spera nan bek na Aruba na juni 
2009. Tambe ta importante pa 
re-educa e famianan di e adicto- 
nan pa siña eherce “tough love” 
ora nan sernan keri regresa cas. 
Tur esaki ta parti di e tremendo 
trabou cu F. A. A. A. ta haci. Den 
nomber di nan famia, Yolanda 
y Desiree Croes ta spera di 
curason cu nan aporte chikito 
y humilde por yuda e cliente- 


adicto cu ta leu for di cas na 
Santo Domingo, sinti e calor di 
nan isla y mas ainda e sosten di 
un pueblo cu ta pensa riba nan 
y ta apoya nan. “Dios laga cu un 
dia nos ruman tambe por dicidi 
di subi wachtlijst di F.A.A.A., 
maske cu ya caba nos a yega di 
mandele Hogares Crea, pero sin 
e resultado anhela. Famianan di 
e adictonan cu ta hayando un 
segundo chens pa bida dor di 
e trabou di sra Audrey Croes- 
Lacle, mester gradici Dios riba 
nan rudia y rog’Ele forsa pa e 
por sigui cu su trabou/’ asina 
nan a duna di conoce. 

Stephany Rasmijn, celebrando 
su 15 primavera 

RECIENTEMENTE a celebra su 15 aña, Stephany Rasmijn den compania di su tata Silvio, su mama 
Mayra y ruman Chris y demas famia y invitadonan. E celebracion a tuma lugar na su cas na Barcad- 
era. Robert y su Solo Banda Show a pone musica bailabel pa tur invitado. Como sorpresa tabatey 
TBS Brassband. E decoracion tabata na encargo di John Flemming usando strea como tema. A reina 
un ambiente hopi agradabel y tur invitado a pasa un anochi ameno, celebrando e compleaños di 
Stephany. Palabranan di pabien ta bay ainda pa Stephany y cu Dios drama su bendicion riba dje di 
parti di nos di AWEMainta. 

Local 125 


Nos bunita quinceañera Kimberly 



AUNKE Kimberly ta moderno y ta gusta papia ingles 
Nos ta expresa un rato, na nos dushi papiamento 
Nos lo ta simpel pero cu palabranan yena cu amor di mes 
Brinda awe nochi contento y cu hopi gradicimento 
Awe tin e bunita celebracion di Kimberly Deyanira Melisa 
Tur presente ta felicitele y tin hopi cos bunita di bisa 
Un damita bunita cu awe ta cumpli su di 15 primavera 
Henter su dushi bida su dilanti, nos ta spera 
Pa e goza di salud y felicidad cu hopi alegria den su curason 
Pa e acepta for di su Creador hopi bendicion 
Rondona pa amigonan y famianan cu ta aprecie y stim’e 
Awe ta celebra cu ne, pasobra nos tur ta admire 
Den un forma simpel su bunitesa y elegancia ta destaca 
Edad ta sigui bati na porta, 

Ora mas oro e enamora y sigui desaroya 
Den un hende muher responsabel y hopi inspira 
Ta bisa kico e ta pensa, ta bisa kico e ta sinti 



Ta puntra, ta studia, pa mayan e ta bon para 
Su mesun sonrisa dushi, for di su curason duna 
Hunto cu su respetabel mayornan y demas famia 
Nos ta desea Kimberly hopi pero hopi alegria 
Cu e acepta cada dia como un regalo di Dios 

Y dun’Ele danki pa su bida, danki pa tur cos 
Shonnan tur, ban lanta para awor 

Y duna Kimberly un applauso cu hopi amor 

Y nos tur ta grita : Hiep hiep hiep.hoerrraaaa!!! 

Kimberly su fecha natal tabata dia 17 september 2008 

Y a wordo celebra elegantemente diasabra dia 20 September 
2008 

Na residencia Sabana Basora 4, Pos Chikito 

Hunto cu famia y amiganan cu ta desea e dushi quinceanera 

Kimberly hopi anja mas di bida yena cu salud y alegria !! 

Autor : Ruthy “Lady Ruth” Vrieswijk-Bergen 



Durante week-end Colegio Pastoor Kraanwinkel a haya un cara nobo 



Otmar Oduber a haci soño di director, maestro 

y muchanan hira realidad 




DURANTE weekend por a mira move- 
cion grandi na Colegio Pastoor Kraan- 
winkel na Paradera. Manera a wordo 
anuncia caba, Otmar Oduber hunto cu 
Fundacion Aruba Uni a dicidi di duna e 
scol aki un man. Durante siman a haci 
un donacion di verf, y compromete pa 
pone un porta di hero nobo na e scol. 
Ademas yuda cu e verfmento y limpieza 
di e cura di e scol. For di diabierna atardi 
tabata movecion na e scol pa prepara pa 


diasabra trempan ricibi e multitud di 
voluntarionan, entre nan miembro di 
e comision Un Solo Aruba, mayornan, 
maestronan, alumnonan, pueblo di 
Paradera y voluntarionan di Valero pa 
pone man na obra y duna e scol un cara 
nobo. Por a nota un alegria y satisfac- 
cion riba cara di esnan presente segun 
e trabounan tabata prospera y hopi 
tabata agradecido cu e bunita gesto di 
Otmar Oduber pa cu e scol. Manera un di 


esnan presente a indica, Otmar Oduber 
a demostra cu hechonan y no palabra 
realizacion di e proyecto aki. Lamen- 
tamente tabatin dos parlamentario cu 
ta sostene gobierno cu tanto diasabra y 
diadomingo tabata sinta na radio di MEP 
criticando e proyecto, yamando esnan 
cu tabata presente pa realiza e proyecto 
aki na Colegio Pastoor Kraanwinkel 
como macaco. Nan ta lubida cu nan a 
yama no solo e miembronan di comision 


pero tambe e mayornan, maestronan, 
alumnonan y voluntarionan di Valero 
pa macaco. 

ENBES di perde tempo ta bla bla na 
radio, nan por a bin duna un man pa un 
scol di nan bario. Pero repitiendo locual 
Sr. Betico Croes semper ta bisa, “Los per- 
ros ladran mientras la caravana pasa”. 
Pabien Otmar, sigui cu e bon trabounan. 
Pueblo di Aruba, corda “TRIBI, pasobra 
e cambio ta na caminda. 

“MI MIMOSA” 


[melodia: Micaela] 

Refr: 

Nan ta yamele “Mi Mimosa ” 

Nan ta pag ’e pa bati bleki 

Nan ta pag ’e pa tira lodo 

Pa tapa maldad di su Ministro. 


Henter dia sinta bou su tentnan 

Subsidia pa nos placa di pueblo 

Cu su pata pa laira den biento 

Ta pagele pa pensa maldad. 

Refr. 

Nan ta yamele “Mi Mimosa ” 

Nan ta pag ’e pa trapa hende 

Nan ta pag ’e pa coba splinter 

Sin mira e balki den su wowo. 


Ban den yate pa donde Valencia 

Su Ministro tin “sweet” diligencia 

Pero tin ora ta topa malora 
“Sink manda fondo, ruman, Mi Mimosa.” 

Refr: 

Nan ta yamele “Mi Mimosa ” 

E chupacabra di Pariba 

Ta chupa mi pueblo su custia 

Te asta postema el a cria 


Ma e homber no tin wesi lomba 

Ta su amo y doño e ta sirbi 

Ta pagele pa chupa materia 

Su postema ta den rementa. 

Refr: 

Nan ta yamele “Mi Mimosa ” 

Den sushedad e gusta roza 

Mi no tin miedo di Mi Mimosa 

Mi pen tin veneno di Black Mamba 


Watchiwoman lo tey pa canta bo 

Cada bes cu bo perde berguensa 

Eleccion aki un aña den porta 

Lo bo balia na nos waterpas. 

Refr. 

Nan ta yama bo “Mi Mimosa ” 

Mucha Manda di e Bringamosa 

Esun cu ta monta Baki Sushi 

Cu placa di pueblo trai cadushi. 


Watchiwoman 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


Gradicimento / Invitacion 

mr. Andrecito Bikker 


Papa, 

Danki pa bo amor, bondad y balentia. 

Nan ta pa nos e ehempel pa sigui lucha. 

Bo ausencia ta un peso hopi grandi pa carga, 
pero e fe den Dios ta nos forza, manera bo mes 
a siña nos durante bo enfermedad. 



Na tur esnan cu na un manera of otro a duna nos nan 
sosten, boso presencia y muestra di sentido pesame ta 
un consuelo pa nos den e momentonan dificil. 

Nos ta yama danki en especial na tur cu a compaña nos 
tur anochi den nos oracionnan. 

Alavez nos ta invita pa 3 Santo sacrificio di misa: 
Diamars 23, diahuebs 25 y diasabra 27 di september 2008 
tur pa 7.or di anochi na Misa Inmaculada Concepcion na 
Santa Cruz. 

Irena, Andin y Zuleyma 
Robbert, Lorena y Tiffany. 


Invitacion pa 
misa pa 


Concierto The Best 
for Christ 


Recorda 5 
aniversario di 
fayecimento di 
Mons. Willem 
Michael Ellis na 
Misa di Brasil 


DIASABRA dia 27 di september 2008 Gregory Goedgedrag ta 
organisa un tremendo y bunita concierto cu yama THE BEST FOR 
CHRIST.Durante e concierto aki lo presenta 4 cantante, Vivienne, 
Cristina, Caty y Gregory. 

E musica ta bao encargo di Jean Paul riba sax, Reinaldo y Edson 
riba trompet, Michael riba drum, Edgar riba percusion, Jerry riba 
kitara, Sandor riba piano y Franky riba baho 
E musica lo ta hopi varia y ta priminti di bira un anochi sumamente 
bunita.E concierto lo cuminsa exactamente 7:30 pm na edificio 
di Mareve na Dakota. Pa carchi por pasa na Sleep Comfort of na 
St. Therese Bible Book & Gift Store. Por yama tambe na 593 3438 
of 592 5129. Bini bin ricibi bendicion y alaba Dios cu henter bo 
curason. 


PASTOOR Jairo Maduro di 
Parokia di Brasil ta invita bo 
pa un misa na memoria di 
Mons. Willem Michael Ellis 
pa recorda di 5 aniversario di 
fayecimento. 

E misa lo ta dia 24 di septem- 
ber awor pa 7 or di anochi 
na misa Cristo Rey di Brasil. 
Mons. Willem Michael Ellis 
no ta un persona desconoci pa 
nos hendenan di Aruba. Prome 
cu e a bira Obispo di Antiyas y 
Aruba na 1973 el a traha como 
Pastoor na diferente parokia 
na Corsow y tambe na Aruba. 


Na Aruba el a traha na Santa 
Cruz y tambe na Parokia di 
Brasil. E tabata conoci pa un 
persona masha cercano na 
su pueblo y su sacerdotenan 
y tambe un hende generoso 
pa tur cu tabatin necesidad. 
Diarazon dia 24 di september 
awor nos lo recorde den un 
misa na su memoria pa su 
descanso. 



HOTLINE 

733-8477 


Pigicel 

Spera Mas. Hanja Mas. 


AWEll 

Maintn 


Polis ta bay pa 4 homber cu ta baña cu 
jockey dilanti Renaissance 

E bewaker di Renaissance Hotel a yama pa asistencia di polis pa 
3.30 di madruga, pa 4 homber Hulandes kendenan tabata baña 
bisti cu jockey so den laman, banda e hotel. Polis ta bay y ta topa 
cu e cuarteto, y nan ta bisa polis cu ta calor a pone nan bula na 
awa. 

Polis a saca nan for di awa y a duna nan un bon scual. 


Ladron ta corta kabel di 
coriente pa horta television 

DIADOMINGO atardi, polis ta bay na un cas na Shaba, pa un 
caso di ladronisia. N’e cas nan ta papia cu e señora L.F. di 74 aña, 
kende a bisa polis cu el a yega su cas pa 12’or y tur cos tabata 
intacto. 

E ta bisa cu ora su ruman homber a yega na cas, el a haya bolo 
riba mesa. E ta bisa cu e bolo tabata den frigidaire. Tambe su 
ruman a mira cu ladronnan a corta e waya di coriente y a bay cu 
nan television. Polis a tuma e keho. 


PATRES 

n n funeral home 

van Rensselaerstraat 2 Tel.: (294) 584-2299 

San Nicolas - Aruba 584-8413 

E-mail: adpatresA/ setarnet.axv Fax: (297) 584-2266 

“Laga tur locual cu ta sperami ta bunita, 

Laga tur locual cu mi encontra na caminda ta bunita, 
Laga tur locual cu ta rondonami ta bunita, 

Laga tur locual mi ta laga t’ras keda bunita, 
y laga esakinan termina den tur buniteza” 

Cu honda pena pero conforme cu boluntad 
nos ta anuncia fayecimento inespera di: 

Gregory Ames 
Franken 

Mihor conoci como: Grego 

Acto di enteiro lo tuma luga Diaranson 
24 September 2008 

Adres pa condolencia: Sabana Blanco 141-D 
di: 7’or pa 9’or di anochi 

Local 127 


Muher ta drenta cas y drumi tras di 
homber sin cu homber sa 


POLIS di Santa Cruz, diado- 
mingo mainta 10.10 ta bay na 
un cas na Balashi, pa un per- 
sona indesea. N’e cas nan ta 
papia cu e homber D. vd L. di 26 
aña, kende ta bisa polis, cu su ex 
amiga H.D. naci na Venezuela 
di 21 aña, a drenta su cas sin 
su permit y a subi drumi tras di 


su lomba. 

D.vd L. ta bisa cu un dia prome 
nan tabatin un fiesta na su cas, 
y e amiga a drenta sin su permit. 
E ta bisa polis cu ora cu el a spi- 
erta, el a kere cu ta otro muher 
ta drumi tras di su lomba, pero 
ora cu el mira cu ta H.D. El a 
rabia, y nan a cuminsa discuti. 


H.D. sa cu e no ta bon-bini mas 
n’e cas. 

Segun D.vd L., e muher H.D. 
mester di ayudo psikiatrico. 
Polis a yama H.D, pero e no ta 
mustra comprension y a nenga 
cu e tabata n’e cas. Polis a mus- 
tra si cu e no ta bon-bini mas 
n’e cas ey. 


Lekker Bar, un 
biaha mas mester 
wordo sera pa 
surpasa su ora di 
seramentoa 


s 


ii 

O 


AD PATRES 

funeral home 


van Rcnsselaerstraat 2 

San Nieolas - Aruba 

E-mail: adpatres(iri setarnet.aw 


Tel.: (294) 584-2299 
584-8413 
Fax: (297) 584-2266 


“Though my soul may set in darkness it will rise in perfect light 
I have loved the stars too fondly, to be fearful of the night” 


DIADOMINGO 5’or di 
madruga, polis a controla ora 
di ciere di e bar y restaurant- 
nan na Noord. E biaha aki, 
nan a concentra riba Paradise, 
New Shanghai y tambe Lek- 
ker Bar. Polis ta haya Paradise 
sera, pero e otro dosnan si 
tabata habri. 

Polis a saca tur hende pafo y 
a sera e bar. Entretanto polis 
tin un caso den Corte contra 
Lekker Bar, cu pa di tantisimo 
biaha a haya boet y adver- 
tencia cu e ta surpasa e ora 
di ciere. 


Homber a keda 
malamente maltrata 
despues di a 
cuminda un muher 

ASISTENCIAdipolis a wordo 
pidi diadomingo madruga na 
un bar restaurant na Savan- 
eta, unda un homber a keda 
maltrata pa 4 homber. N’e si- 
tio polis ta papia cu e homber 
A.V.F. naci na Aruba di 37 aña, 
bao di influencia di alcohol y 
tabata histerico. 

E ta bisa polis cu 4 homber a 
maltrate ora cu el a cuminda 
un mucha muher pafo di e 
bar. E ta bisa cu nan a bula 
riba dje cu mokete y a bati’e cu 
skop. Polis a conseh’e p’e bay 
busca tratamento medico na 
Centro Medico y despues bay 
warda di polis pa duna keho 
na Recherche. 


With peace and love in our hearts we announce the passing away of 
our beloved Mother, Grandmother Greatgrandmother, 
greatgreatgrandmother,Sister,Aunt: 




Marianne Elfrida Halman Cannegieter 

Better known as: “Granoe” 

Sunrise: 20/6/1917 Sunset: 20/09/2008 

Left to morn her 

Children: Faustina Halman & children 

Jose Halman & family (USA) 

Her Brother: Charles Marshall & family (CUR) 

Her Sister: Denise Marshall & family 

Her grandchildren: Rolando Halman & Daughter Jaimie 
Eugenio Halman 
+Melinda Halman & family 
Felicia Halman & Daughter Kaylan 
Feliciano Halman & family 
Virgilio Gumbs & family 
Ronald Halman & family (Sint Maarten) 

Hester Halman & family (Holland) 

Joy Halman (Holland) 

Medina Halman & family (Holland) 

Lilian Halman & family (Holland) 

Josephine Halman (USA) 

Rocio Halman & family 
Floyd Halman 

Karim Halman (Sint Maarten) 

Natasha Halman (Sint Maarten) 

Michael Halman (USA) 

Her great grandchildren, Greatgreatgrand, too numerous to 
mention 

Nieces and Nephews to numerous to mention 

She was related to the: Halman, Cannegieter, Cooper, Cornet, Benders, 
Clark, Donker, Kruythoff, Peterson, Williams, Gumbs, James, 
Kingsale, Van Heijnegen, Marshall, Hanson, Ras, Henson, Jimenez, 
Wilson, Jacob, Laveist and other relatives too numerous to mention. 

Excuse us if in our greaf we have forgotten to mention you. 

The funeral will take place on Friday September 26th at 4pm at 
The Seventh Day Adventist Church (Dr. Schaepmanstraat) in San 
Nicolaas 

and from there to the Government cemetery in San Nicolaas. 

The body of the late “Marianne” will be laid out from 2pm in The 
Seventh Day Adventist Church in San Nicolaas. 




“ Ami ta e resureccion y e bida, esun cu kere den mi lo biba maske 
e muri” 

Juan 11:25 

A fayece cristianamente : 



Sra. Justa Melinda Donato-Odor. 

Mihor conoci como “Melinda di Mona” 
*19 July 1935 _ f 19 September 2008. 


Na nomber di su esposo : Alexander “Chandi” Donato. 

Su yuinan : Robert y Arnolda Donato -Delle y yuinan 

Nelinda y Daniel Tromp y yuinan 
Siltro Donato y famia 
Miguel y Dennis Donato-Narbaez y yuinan 
Ester Donato y famia 
udith y Raul Kelly y yuinan 
Erna y Pablo Schonherr y yuinan (Na Venezuela) 

Nieto y nietanan : Jehosefat, Hosué, Miguel, Jewel, Ramses, 
Sowenska 

Elky, Eber, Cassandra, Abigail, Ebeling, Erika, 
Richnuarr Joshua,Xaénne, Jurgen,Paul. 

Su Swanan : Rosimbo y Eva Donato-Lampe 

Francisco y Fidelia Donato-Diaz 

Sobrino y sobrinanan ,primo y primanan. 

Su prima stima : Tica Ridderstap 

Bisiña stima : Sonia Franken y demas bisiñanan 

Amiga y amigonan di cas : 

Minyi Ye, Rika Gomes, Buchi 
Boekhoudt, Frenk 

Junior, Omar, Giljany Dijkhoff, Padu, Rupert 
Richard 

Silvia van der Biezem, Angeli Orman. 

Demas famia y conocirnan : Odor,Donato, Delle, Tromp, Martiszoon, 
Maduro Narbaez, Giel, Kelly, Shonherr, Jeandor, Ras, Diaz, Marchena, 
Rafael, Henriquez Ridderstap, Quilotte, Grijt, Rozenberg, van der 
Biezem, Helder, Kock, Kwartz Croes, Lampe, Loopstok, Boekhoudt, 
Vrolijk, Dijkhoff, Oduber, Carrasquero,Sofia y demas famianan na 
Venezuela, Curaçao, Hulanda, Spaña y Merca y su amigonan di grupo 
Kawara. 

Dispensanos si den nos tristeza nos por a lubida un of otro famia. 

Adres pa condolencia : Aurora Funeral Home, Cumana #76 

22-09-2008, 7’or pa 9’or di anochi 

Acto di entiero lo tuma lugar diamars 23-09-2008,E restonan 
mortal ta reposa for di l’or di atardi na Aurora Funeral Home 

Response lo cuminsa pa 3’or di atardi y despues saliendo pa Santana 
Sabana Basora. 

Enbez di manda krans of flor un donacion lo ta altamente aprecia , lo 
bai tin un box disponibel pa un bonita causa. 

Despues di entierro nos no ta recibi bishita di condolencia na cas. 


Aurora .. 

/C / 


Cumana 76 
Oranj estad, Aruba 
Tel: 588-6699 
Fax: 588-6698 
Cel : 593-0857 / 560-1403 

Homber ta denuncia muchanan cu 
a benta piedra for di brug na 
Pos Chikito 


114 Boet pa chofernan pa velocidad 
maximo durante control na Playa 


DIADOMINGO merdia pa 2’or, polis di San Nicolas a bay pa un 
asistencia n’e rotondo di Pos Chikito, y eynan nan ta papia cu un 
chofer di un auto, kende a bisa polis cu dos mucha homber a benta 
piedra for di e brug y e piedra a cay riba su windshield. 

E chofer ta bisa cu e piedra no a kibra e windshield, pero si a causa 
daño na dje. Polis ta haya e dos muchanan J.C. di 14 y G.A di 15 
aña, tur dos naci na Aruba. Polis a scual nan. 

Dos muher ta bringa formal 
den bus na bushalte 


DIASABRA pa ll’or di merdia, 
polis di Visibility Team ta bay 
n’e bushalte, pa un pelea. Eynan 
nan ta topa cu e chofer di e bus 
para pafo y e ta bisa polis cu tin 


TA BENDE 


TERENO 

EEVGEDOM 

916M"na 
Tanld Leendett. 
Priji 115.000 pa mat 
mfbmiacion 
yama 59310S2 


dos muher ta bringa formal den 
e bus. Na momento cu e polis- 
nan a yega, e dos muhernan 
mes a baha bao. Polis ta papia 
cu e muher L.M. naci na Haiti 
di 57 aña, kende ta bisa cu e 
muher A.M.K., naci na Jamaica 
di 48 aña, a dal’e cu skop den 
su cara. Polis a bay papia cu e 
muher K, y e ta bisa cu e motibo 
cu el a dal L.M. ta cu el a yame 
pa “pupu”. Polis a scual tur dos 
y a bisa L.M. si e kier e por bay 
duna keho na Recherche, pero 
e mester busca un raport di 
dokter prome. 


DURANTE control riba velocidad maximo na Oranjestad, polis a 
parti 114 boet, na chofernan cu a surpasa e velocidad maximo. 

E chofer cu a core mas duro a alcansa 132km na altura di Talk of 
the Town. 



PA TUR FffiSTA 
PAMUCHA 

YAMA 

5923523 / 5838769 


TA BENDE 


Mitsubishi Pajero 

Automatic cu airco den bon condicion 
Afl. 15,000 

Pa mas info tuma contacto via Tel: 7300512 

instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij 5 ni den cada coloni ni den cada cuadra. 

Servicio pa Comunidad 

'elefon di Emergencia 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


I Botica na Warda | 

Pabou di Brug: Botica Eagle 
Paribadi Brug: Botica San NicolaS 

m Dokter na Warda m 

Pabou di Brug: dr. 

Pariba di Brug: dr. Weststrate 


Otro Servicionan 

Setar Info 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 

583-2856 
582-2116 

Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup(a)setarnet.aw. 
CUENTA Dl BANCO: C.M.B. #229- 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

IMPRENTA: Imprenta Nacional Arubano. 
Dl RECTOR: Victor ITokoi Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Pasenshi mayornan! 

Un hende a yega di bisa cu bida ta manera duna un 
concierto di violin den publico, y siña toca e instrumento 
mientras bo ta tocando. Por cierto, esey ta hopi parecido 
na educa mucha. 

Parce cu pa ta un bon mayor ta birando mas y mas dificil 
awendia. Claro, cu nunca e tabata asina facil. Pa cuminsa, 
babynan ta bin na mundo sin instruccion y ta abo mes 
mester wak con pa haci cu nan. 

Tambe nan ta extremadamente complica, y no tin 
formulanan garantisa cu semper ta traha. Tenicanan cu ta 
exitoso cu un mucha por faya miserabelmente cu un otro. 
Muchanan ta bira malo, nan ta saca riba bo blusa favorito, 
nan ta mancha bo sofa nobo cu juice, y nan ta kibra glas di 
bentanan cu bala. Pero durante e desaroyo ey, tambe nan 
ta trece hopi amor, hopi alegria y memorianan pa no 
lubida. 

Mi ta trece esaki padilanti awe, pasobra si bo ta luchando 
awe, tratando di educa bo yiunan, pero enfrentando 
frustracion y dificultad, lo mi bisa: "Bonbini na nos club". 

E mundo di mayor ta: "Bini manera bo ta, siña na caminda, 
y tene bo frente na laira". 

Pa e mama y tatanan cu ta haci tur lo posibel pa guia nan 
yiunan suavemente dor di e awanan bruto di infancia, y cu 
ta stima nan yiunan na e miho manera cu nan por, lo mi 
bisa: "Duna bo mes un compliment". 

Corda cu un mayor perfecto no ta existi, tampoco yiunan 
perfecto. Pero bo amor, cuido y compromiso lo haci dibo e 
miho mayor cu bo yiu por tin nunca. 



B&P Interface Aruba N.V. 

Consu/tanci/ anc/ 'IYciininy 


We are pleased to announce our training schedule for the month of October 2008. 
We can also provide these trainings as, customized In-Company training. 

► Public Speaking and Mind Mapping (Starting Sept. 29) 

► Supervisory Techniques (Starting Oct. 2) 

► Notuleren (Minute Taking) (Starting Oct. 7) 

► Supervisory Skills (Starting Oct. 2) 

► Warehouse & Logistics 1 (Starting Oct. 16) 

► Customer Service & Handling Complaint (Starting Oct. 20) 

For additional information and registration please contact us at 
Telephone 594-5533 / 587-7850 or Fax number 587-6011. 

Email: bpinterfaceaua@ setarnet.aw Web Site: www.bpinterface.com 

UPGRADING PEOPLE IS OUR BUSINESS ! 



Auto ta dal dos mucha muher y 
laga nan mal herida 

DIADOMINGO merdia, den careda di 12.30, polis di Santa Cruz 
a bay Sabanilla Abao cu urgencia pa un accidente di auto. N’e sitio, 
nan ta topa cu un mucha muher benta riba caminda cu su pia mal 
kibra y e weso ta sali afo. 

Tambe otro mucha muher tabata sinta riba un stul, cu un buraco 
formal na su rudia. Mirando cu n’e momento e ambulance di San 
Nicolas tabata bezig, y no tabatin otro ambulance, e bisiña a bisa 
polis cu e mes por hiba e muchanan poli. 

Polis a compaña e auto y a habri camina p’e por yega poli liher, cu 
a hiba e dos muchanan poli pa tratamento. No ta conoci segun e 
raport di polis no a duna cua auto a dal e muchanan, ni si e auto 
tabata n’e sitio. 


Patruya ta topa cu hobennan ta kima 
tire di auto riba caminda publico 

DIADOMINGO banda di 8.30, Strand-Politie, durante patruya 
ta mira un cantidad di hende riba caminda y ta mira tambe un 
cantidad di huma. Nan a bay controla y a resulta cu e hobennan 
ta kima tire riba caminda na altura di Chalet Suisse. 

Polis ta topa cu e chofer M.W. di 23 aña, den e auto Nissan Cen- 
tra blao A-49536, net na momento cu e tabata haci su maniobra. 
Polis a kita e auto for di dje y a core cu e hendenan for di eynan. 
Pero prome cu esey, polis mester a pidi refuerso, debi n’e cantidad 
di persona cu tabata n’e sitio. Durante cu polis tabata haci nan 
trabao, un persona a benta un piedra y a kibra windshield di e 
pick-up di polis. 


TIPO Dl CAMBIO OFICIAL 

Valido pa 23 September 2008 

Provision di Devisa 1.3% 

Segun articulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


1 1 

Horoschoop | 

|A)Aries 21 Mrt-20 Apr 

Ww Bo relacionnan cu sexo opuesto 

por ta tormentoso awe, y no ta facil pa bo 
contene bo mes. 

a U ro 21 Apr-20 Mei 

Planetanan ta moviendo rond di bo 
signo cu hopi intensidad. Esey ta bon pa 
futuro, si bo sigui horoscopo y conseho riba 
e periodonan di suerte y bo ta probecha di 
nan. 

Geminis 21 Mei-20Jun 

Bo portin 10 opinion diferente y sigui 
sin sa cual ta esun corecto y con bo mester 
kies pa un, sigui bo curazon. 

^^Cancer 21 jun-20jui 

Comunicacion ta wordo favoreci. 
Awe ta un bon momento pa bisa loke bo 
ta sinti den un relacion confiabel y a largo 
plazo. 

Leo 21 Jul - 20 Aug 

igv E oportunidad pa resolve un 
problema ofadarea un malcomprendemento 
den un relacion importante ta presenta awe. 

Virgo 21 Aug - 20 Sep 

Awe e decisionnan pasa ta 
recompensabo. Bo ta sinti bo mes mas feliz 
cu nunca y e epocanan di tristeza a keda 
atras. 

Libra 21 sep-2ookt 

Definitivamente e planetanan ta 
goberna bo curazon awe. Bo tin e tendencia 
di tuma decisionnan sin logica nifundamento, 
esaki portrese consecuencianan malo. 

f Scorpio 21 okt - 20 Nov 

UW* Oportunidadnan pa renova den 
amorta na bista, pero solamente si bo capta 
e mensahe como deber ser y e otronan ta 
haya sa cu bo ta disponibel. 

jf\ Sagitario 21 n ov - 20 Dec 

jy' No tin caso pa draai rond di loke 

no a funciona den un relacion. Pasado ta 
pasado y bo no mester perde door di esey 
oportunidadnan nobo si bo ta empeña den 
no refresca e memoria. 

Capricornio 21 Dec 20j an 

Comunicacion den amor ta favoreci, 
specialmente ta bon momento pa bisa loke bo 
tin den mente y habri curazon pa otronan. 

Aquarius ij n uFeb 

Tur cos ta trankilo awe, pero lo bin 
un periodo dificil pasobra e planetanan tin un 
conexion emocional cu esunnan di bo signo. 

Piscis 21 Feb - 20 Mar 

Bo tin hopi pa bisa awe. Planetanan 
ta favorece e expresion tanto den temanan 
personal como profesional. 

Chongqing, CHINA: Familianan Chines cu nan baby ta yega na un hospital pa chekeo pa posibel efectonan di e lechi contamina na 
Chongqing, mientras cu e estado Chines a ordena tratamiento medico gratis pa e muchanan afecta. E Gabinete Chines a ordena un 
esfuerzo completo pa salba e bidanan di e muchanan venena pa e lechi contamina. 


Nos Mundo Loco 


Cabai haya na 
edi 12 piso 


Polis a seryama pa investiga un holor 
straño den un bloke di apartamento 
a hay un cabai pega den e shaft di 
vetilacion den e di 12 piso. 

Residentenan di e edificio na Proku- 
plje, zuid di Serbia, a yama polis y 
ora e oficialnan a yega nan a bisa 
cu e holor tabata asina malo, cu nan 
mester a ordena e edificio pa ser 
evacua pa miedo cu e holor fuerte 
porta letal. 

Un vocero di polis a bisa: E holor ta- 
bata nauseante. Nos no tabtin ningun 
idea na cuminsamento di kiko e por 
ta y no kier a tuma ningun risico.” 

“Nos hasta mester a yama un unidad 
special cu ta encarga su mes cu 
cimiconan peligroso. Eventualmente 
nos oficialnan a sigui e holor pa e 
ventiladornan di aire y finalmente 
a haya e restonan putri cual a ser 
identifica como un cabai.” 

“Con na mundo un hende a logra di 
hiba e curpa di un cabai 12 piso ariba 
y pa ki motibo nan a pone na e lugar 
ey nos no tin ningun idea.” 



Delegacion di Gobierno di Surinam di transito na Aruba 


DIALUNA tabata na Aruba y 
di transito pa Miami un delega- 
cion di Gobierno di Surinam, 
consistiendo di Presidente, sr. 
Runaldo R. Venetiaan, Minis- 
ter di Relacion Exterior, sra. 
Lygia Kraag Keteldijk, Minis- 
ter di Comercio y Industria, 
sr. Clifford Marica y demas 
miembronan di e delegacion. 
Minister Presidente, sr. Nelson 
Oduber tabatin e honor pa ricibi 


e delegacion aki y a tene un 
combersacion cu e Presidente 
di Suriname y caminda e dos 
mandatarionan a toca varios 
asunto di interes mutuo entre 
Surinam y Aruba.N’e ocasion 
tabata presente tambe Director 
di Relacion Exterior di Aruba, 
mr. Agustin Vrolijk y Hefe di 
Asunto Politico, Economico y 
Consular di Relacion di Exterior 
drs. Eleisah Williams. 



Baca ta cai riba auto 

Un chauffeur na China a hay e shock 
di su bida ora cu direpiente un baca 
a cai for di shelo riba e hood di su 
auto. 

E baca pisa a laga un deuk masha 
grandi na e parti dilanti di e auto na 
Changchun China. 

Un residente cu a mira e accidente 
a bisa cu e a mira e baca bula for di 
un truck cu tabata dilanti di e auto. 
E truck no a stop pero a subi su 
velocidad. 

Polis a logra para e chauffeur di e 
truck kende awor ta den custodia. 
Nan ta kere cu e ta un ladron di 
baca cu a horta tres baca for di un 
cura y tabata trasportando eskainan 
pa un mercado. 

“E a lubida di mara nan sigur na e 
truck y un di nan simplemente a cana 
for di e truck cu tabata den movecion 
y a dal riba e auto su tras.” 




























AWEMainta I Diamars 23 di September 2008 


Local I 31 


ODEA y Aruba ban yuda Haiti 


MASKE e orcannan Ike y 
Gustave ya a pasa bai laga nos, 
hopi di nos no ta conciente di 
e impacto/destruccion cu nan 
a laga atras na algun isla den 
Caribe en particularmente e 
isla di Haiti. E actual presidente 
di ODEA, sr. Richard Maxwell 
cu alaves ta presidente di Ca- 
ribbean Nurses Organisation 
(CNO) a wordo aserca dor di 
diferente di e islanan y paisnan 
miembro di CNO, pa wak con 
CNO por saca un man y haci 
algo pa e damnificadonan na 
Haiti, despues di a sufri tres 
orcan tras di otro. 

Hopi di nos no ta realisa e daño 


y e situacion di desaster cu nos 
prohimonan di Haiti ta bibando 
aden na e momentonan aki. E 
impacto ta tanto riba tereno 
fisico, mental, emocional y ya a 
causa alrededor di 800 morto. 
Hopi di nos sa tambe cu Haiti no 
ta un isla 100 % safe pa bishita, 
sigur actualmente, esaki ta un 
informacion cu Nacionan Uni 
mes a laga sa, pero ta sigui 
haci nan esfuerzo tambe. Pero 
nan ta sernan humano tambe 
cu ta pasando den momento- 
nan duro. Hopi di nan no ta 
ricibiendo e yudansa basico, di 
prome nesesidad cu nan tambe 
tin derecho riba dje. 


Di parti di esnan cu ta den en- 
fermeria (nos coleganan), cu ta 
haciendo nan maximo esfuerzo 
pa duna yudansa basico na e 
pueblo di Haiti, maske nan mes 
ta pasando den duro tambe, ta 
duna nos e indicacion cu Aruba 
tambe mester haci algo. Pesey 
Maxwell, presidente di CNO, 
conhuntamente cu ODEA, a 
cuminsa aserca instancianan 
concerni pa wak kico y con por 
yuda Haiti. 

Por yega Haiti hopi liher pero 
cu informacionan ricibi ta teme 
pa epidemia, malesa, y hasta e 
riesgo di mas morto. 

ODEA ta haci un apelacion na 


un y tur pa pensa un tiki riba 
esnan cu ta mas vulnerabel den 
un situacion di e desaster natu- 
ral aki, esta baby y muchanan. 
Ta pesey ODEA ta organisando 
un comision cu lo duna aten- 
cion na e situacion inhumano 
na Haiti y cu realmente kier 
yuda. Pesey ta urgi un y tur cu 
por duna un man pa por fabor 
contribui cu material/producto 
di prome nesesidad principal- 
mente materialnan pa baby, 
mucha y e pueblo di Haiti. Un 
suplica ta bay pa un y tur cu por 
tin articulo pa baby/mucha te 
cu 18 aña pa por fabor duna un 
man. Tambe na esnan cu por 


yuda cu articulo di bida diario, 
basico esta cuminda y awa, pero 
tambe remedi pa nos muchanan 
di Haiti. 

Si bo ta sintibo yama, por fabor 
organisa rond dibo un sistema 
of manera organisa pa colecta e 
materialnan aki na un manera 
responsabel y tuma contacto 
cu ODEA na e telefonnan 962 
2720/563 7333/565 3019/584 
8576. 

ODEA lo bin na un sistema pa 
organisa tur e materialnan aki 
pa por manda nan Haiti den 
cadena y ayudo di por ehempel 
Cruz Coray CNO. 


AHATA ta yama Digicel bonbini como un socio di aliansa signatura 

premio SHOCO lo bira un proyecto den conhunto 


ARUBA Hotel and Tourism 
Association (AHATA) y Digicel 
a asocia formando un aliansa 
signatura, den uni como ekipo 
pa efectua un impacto positivo 
den e industria di hospitalidad. 
Den aumenta su envolvimento 
como un miembro di AHATA, 
Digicel ta duna su compromiso 
financiero den tanto AHATA 
Scholarship Fund, como den 
e premiacion di excelencia, 
Shoco. 

“Nos ta contento di tin Digicel 
pa join nos den e esfuerzo pa 
reconoce actornan ehemplar 
den nos industria turistico. Cu 
nan asistencia, nos lo por au- 
menta significantemente nos 
di cuater edicion di e premio 
Shoco, creando un evento riba 
su mes y asina honra miho nos 
ganadornan di premio Shoco/’ 
asina President y CEO di AHATA 
Rob Smith a comenta. 

Cu calidad di comunicacion 
como tambe un emfasis fuerte 
riba servicio na comunidad, 
Digicel ta acopla hopi bon como 
e sponser exclusivo di Shoco. 
Lo otorga e premio Shoco den 
e categorianan di Empleado di 
Aña, Supervisor di Aña, Hoben 
Profesional di Aña y e premio 
pa Logro di Bida Largo. Cada 


nominado di companianan mi- 
embro di AHATA ta ser husga 
conforme criteria cu ta asesora 
talento tecnico, hospitalidad, 
liderato, desaroyo personal y 
envolvimiento comunitario, 
y ta encera e entrega di docu- 
mentacion di trayecto denter 
di nan respectivo compania. Un 
cuerpo di hurado independi- 
ente ta responsabel pa selecta e 
ganadornan di premio Shoco. 

“Digicel su envolvimento denter 
di AHATA y cu e premio Shoco 
particularmente, ta parti di un 
compromiso continuo. Nos ta 
trata pa logra e nivel di servicio 
y calidad di comunicacion mas 
halto pa nos clientenan, mien- 
tras ta mantene un rol como un 
miembro pro-activo y envolvi 
den nos comunidad/’ asina 
Michelle Winklaar, Gerente 
General Digicel, a splica. 

Cu e sosten financiero di Digi- 
cel, e Premio pa Excelencia, 
Shoco 2008, lo ser presenta 
den un ceremonia na Marriott 
prome di december proximo. 
E ceremonia AHATA/Digicel 
Premio Shoco lo ta un evento 
espectacular durante cual gana- 
dornan lo ser brinda merecido 
reconocimento y aprecio. 



“AHATA ta sigui avansa den 
crea y fortalese lasonan, tanto 
cu miembronan di asociacion 
como tambe organisacion y 
entidadnan di Aruba y sector 
publico, pa capitalisa riba tur 
oportunidad y idea creativo 
riba cual por promove Aruba, 
boga pa cambio positivo y yuda 
metanan di nos comunidad,” 
asina a remarca Rob Smith. 
“Nos kier expresa nos aprecio pa 
Digicel pa comparti nos vision y 
pa forma un partnership cu tin 
potencial pa cosecha resulta- 
donan exponencial. 


AnimaI <Rig H t: 

EMERGENCY PHONE NUMBERS 

Veterinary Services: 585 0400 Piek up of injured animais or 

aninuiis tci he euthani/ed 

Contreras Veterinary: 587 0917, 587 4467, 993 0404 

Wayaca Clinic: 582 1720 

Weekend emergency: 9 11 Advise which doctor on call 

Animal Shelter: 582 1623 Last resort 

Seriimar: 584 5080, 584 6152, 584 6456 Pick up dead aninials 

We save, we care, we educate! 

Apertura Aña Academico na IPA 


DIABIERNA, dia 19 di september, tabata tin apertura di Aña 
Academico 2008-2009 na Instituto Pedagogico Arubano - IPA. 
Henter e ceremonia di apertura a tuma lugar bao di e tema: Em- 
bracing a Culture of Quality & Innovation - “Passion in Action 2” 
Un anochi cu por cierto a resulta di ta hopi interesante cu, entre 
otro, un presentacion di ing Roland Croes, di Setar, kende, como 
orador invita, a trece bastante cosnan di interes padilanti. 

Drs. Ava Thode a keda masha satisfecho cu loke e organizadornan 
a logra hinka den otro pa e Instituto habri un aña academico nobo 
cu hopi animo, calidad, y inovacion. 






Fordi 
awefalta 
100 dia 
pa 2008 
termina 

FOR di Aruba Time & 
Space Observation Center, 
AWEMainta a haya infor- 
macion cu e conteo oficial 
di fin di aña a cuminsa. 
Awe dia 23 di september 
ta 100 dia pa aña 2008 
termina. 

T’asina cu durante un aña 
normal cu no ta “Schrikkel 
Jaar” dia 22 di septem- 
ber ta net 100 dia, 2399 
ora, 143,999 minuut y 
8,639,999 seconde pa aña 
termina. 

Pero pa motibo cu 2008 ta 
un “Schrikkel Jaar” un dia 
ta bin aserca esaki ta dia 29 
di februari y pa cual e ora 
awe 23 di september 2008 
ta net 100 dia pa aña caba. 
Nos ta gradici sr. Marcos 
Bislip p’e informacionnan 
aki. 

































